Klima-aldaketaren efektuak gizartean - EU | Greenpeace España\nKlima-aldaketaren efektuak gizartean\nKlima-aldaketaren efektuak bizitzaren esfera guztietan sufrituko direla zalantzarik ez dago, eta bereziki Espainiako ekonomian, etorkizuneko belaunaldiak eta beraien bizitza ulertzeko eta bizitzeko moduak barne.\nBero eta hotz-boladek herri-osasunerako ondorio larriak dituzte, gaixotasun kardiobaskularrak eta arnas gaixotasunak larriagotu ditzaketelako eta heriotza eragin ere.\nKlima-aldaketa elikatzen duen erregai fosiletan oinarritutako modelo energetikoak, osasunerako ondorio larrien arduraduna ere da. Ingurumeneko Europako Agentziaren arabera kutsatutako airea arnasteak, 30.000 heriotza goiztiar baino gehiago eragiten ditu urtero Espainian.\nGainera, batezbesteko tenperaturaren igoerak eltxo mota berriak agertzeko.baldintzei lagunduko die, hauek gaixotasun kutsakorrak ekarriz,\nBestalde, tenperatura muturreraino eramanez, hotz eta bero-boladak ohituta gaudena baino iraunkorragoak izango dira, honek dakarren inpaktuarekin populazio kaltebereengan. Espainian bero-olatuek eragindako heriotzen % 292aren gehikuntza gertatuko da 1971 eta 2010 urteen bitarteko aldiarekin| konparatuz.\nNO2-aren eta ozonoaren kontzentrazioen igoerarekin, udan batez ere, arnas aparatuko arazoak handitzen dira edo Alzheimer eta Parkinson kasuak areagotzen dira, gure gunean 15 ikerketa urte baino gehiago egiaztatu duten bezala. Poluzioaren hazkunde handiena edo txikiena intsolazioko eta egonkortasun atmosferikoaren graduaren arabera doa; euririk edo haizerik egiten ez badu, denbora gehiago irautea dakar eta airean metatzen da, hortik dator berotegi-efektuko gas-igorpenen eta airearen kalitatearen arteko erlazioa.\nCristina Linares Gil, Osasuneko Nazio-Eskolako Epidemiologia eta Bioestatistika Saila Carlos III Osasun Institutuan eta klima-aldaketaren gaineko IPCC-aren Seigarren Txostenerako adituetako taldekidea.\nPlanetaren beroketak sistema elektrikoan ere izango du eragina. Zuzenekoena: sorkuntza hidroelektrikoaren gaineko inpaktua da, eskuratu daitekeen uraren eskasia handiagoagatik.\nBestalde, batezbesteko tenperaturaren igoerarekin eta ura beroago egonik, zentral termoelektriko guztiek (nuklearrak barne) hozteko zailtasun gehiago dute eta segurtasunagatik gelditzera behartuta ikusten dira maiztasun gehiagorekin.\nGainera, kontsumo elektrikoa urtero % 5a eta % 6aren artean igoko da, gero eta hedatuago dauden aire girotu-aparatuen erabileragatik. Honek C02 gehiago ekoiztera eramango gaitu, eredu energetikoaren eraldaketa ez bada gertatzen.\nTenperaturen igoerarekin, Mediterraneoko itsasbazterreko probintzien gehiengoa bisitatzeko turisten joera gutxituko litzateke, bai goi-denboraldian bai gainerakoan, 1 ºC-eko igoerarekin.\nBestalde, itsas mailaren igoerak uholde iraunkorrak eta azpiegituretan kalteak eragingo ditu, honek, eguzki eta hondartza-sektore turistikorako galera garrantzitsuak ekarriz.\nNeguko turismoaren kasuan ere inpaktu nabarmena gertatzen da. 2016an Espainiako eski-estazioek 2015/2016 sasoian, bisitarien % 6,6 gutxiago jaso zuten aurrekoarekin konparatuz, elur ezagatik. Estazio asko bideragarriak izateari utzi izan litezke nahiz eta elur artifiziala egin; honek, aldi berean, ingurumenerako inpaktu garrantzitsua ekarriz.\nHau guztiaren ondorioz, Ingurumen-Ministerioaren ikerketa batek, 2080an Espainiako ostatu-gauek, –2005arekin konparatuz–, 0,6 eta 7,7 milioien bitartean txikiagotu daitezkela seinalatzen du.\nGure nekazaritza-ekoizpen tradizional batzuk jada, tenperatura-igoeraz zuzenki eraginda daude. Horrela gertatzen ari da, adibidez, ardo-ekoizpenekin; izan ere, upategi askok mota batzuk beste batzuengatik ordezkatu behar izan dituzte eta bere ekoizpenak eremu altuagoetara mugitzera behartuta ikusi dira.\nBestalde, higadurak eta lurzoruaren idortasunak nekazaritza-produktibitatea drastikoki txikiagotzen ari dira.\nEspainiako laborantza nagusien % 70a erleak bezalako intsektuen polinizazioaren mendean dago. Baina tenperaturen igoerak, pestizida kaltegarrien erabilerak edo Asiako liztorra eta erle-txoria bezalako harraparien hedapenak bere populazioen jaitsiera ekarri du.\nAbeltzaintzari dagokionez, urtaroen klima-aldaketek, abeltzaintza hedagarriko elikagaia den landaredia aldatuko dute. Klima-aldaketaren beste alderdi garrantzitsua abere-osasunaren gaineko zuzeneko gaitza da; muturreko fenomenoen maiztasuna biziagotzerakoan heriotzak eta klimarekin erlazionatutako gaixotasunak handi daitezkelako.\nArrantza klima-aldaketaren efektuak jasaten ari da ere. Itsasoaren tenperatura handitu ahala, espezie natibo batzuek ezin izango dute bizirik iraun eta beste inbaditzaile batzuk hedatuko dira. 2050erako, itsasoko harrapaketen gehiengo potentziala % 12raino jaitsi liteke mundu mailan.\nHartzen ditugun elikagaiak atmosferako karbono dioxidoak eraginda egon daitezke. Karbono dioxidoko maila hazkorrek, garia eta arroz-laborantzak lehen bezain nutritiboak izan ez daitezen eragiten dabiltzate. Elikagai askok bere karbohidrato-edukia handitzen ari dira, funtsezko mantenugai batzuen presentzia, zinka edo burdina bezala, gutxituz.\nBestalde, erle-populazioaren gutxitzeak eta lehorte kronikoek, nekazaritza-ekoizpen txikiagoa dakarte. Elikagai asko garestitu edo desagertu litezke.\nGainera, mundo mailako azken ikerketek, gai hauen arteko eta gizentasuna edo diabetesaren hazkundea bezalako gaitzen arteko erlazio posibleetan zentratzen dute bere arreta.\nKlima-aldaketa eta airearen kalitatea bi kontzeptu desberdinak dira nahiz eta elkar erlazionatuta egon. Airearen kalitatea oro har, eta hiriena bereziki, airearen kutsatzaile zehatzen kontzentrazioak, ezarritako balio mugak gainditzen baditu, degradatu egiten da. Aire osasungaitz hau arnasteak herritarren osasuna kaltetzen du.\nAzken urteetan, oso kutsatzaile bereziaren inguruko kezka handitzen ari da: ozono troposférikoa. Urtean 17.000 heriotza goiztiarren eragilea da Europar Batasunean, haietako 1.800 Espainian. Laborantzen bi hirugarrenek eta gure basoek eta natura-gune gehienek, landaredia kaltetzen duten ozono mailak jasaten dituzte.


El Soplao (Cantabria) - Felix Ugarte Elkartea\nEl Soplao (Cantabria)\nPublicado por Felix Ugarte Elkartea | Dic 4, 2012 | Fotografía, Salidas Espeleología | 0 |\nACTE-ren laguntzari esker eta baimen egokiarekin, taldeko 4 kide izan ginen joan den asteburuan Espeleofotoko lagunekin batera, barrunbe honetan, lehen kontaktu fotografikoa mantentzeko asmoz.\nSoplaoko haitzuloa Kantabrian kokatzen da, Valdaligako udaletan (Labarces eta Roizeko herrietan) eta Rionansan (Celiseko herrian).\nErreal Asturiar Meategietako Konpainiak aurkitu zuen haitzuloa XIX mendean, galena-mineral ustiapen bat hasterakoan. Ustiapen zehar, meatzariak aurkikuntza mota honi “soplao” izena ematen diote, ezagutzen dugun izen honekin bataiatuz.\nBarrunbe honek bi sarrera-mota ditu: bi leize, sarrera natural bezala eta bestalde, meategiko sei aho artifizialak, nahiz eta gaur egun batzuk erorita dauden. Hauetako bat, sarrera turistiko bezala prestatuta dago.\nMunduko mailan paregabetzat hartua den barrunbea, 20 kilometroetan gordetzen dituen formazio geologikoen kantitatea eta kalitateagatik, horietatik 4 bakarrik irekita publikoarentzat. Bertan heliktita bezalako formazio oso arraroak aurkitzen dira (grabitatea desafiatzen duen estalaktita eszentriko bitxiak) baita draperies (sabaitik esekitako maindire edo bandera zeharrargiak). Bere eraketa Mesozoikokoa da, Kretaziko aldikoa zehazki, duela 240 milioi urte.\nLarunbat goizean ibilbide turistikoan izan ginen lanean, bere gain hartzen duen 1.500 m luzerekin. Sarbidea meatze-tren batean egiten da, egokitutako 400 metroko tunel batean zehar haitzuloan barrentzeko, ondoren meatze-galeria zaharretatik ibiliz, Galeri Lodira iristen da, lur azpiko urmael naturalarekin, eta bere bolumenari dagokionez, areto handienetakoa. Mamuen galeriatik jarraituz, estalagmita lodi eta kolore zuriz jositako alderdia (hortik datorkio duen izena), 350 m-ko luzerekin eta zona batzuetan, 35 metroetara heltzen den zabalerekin. La Florida meategiko meatzarientzat, erabilera handia izan zuen XX mendearen hasieran, erauzketa-leku eta mineral biltegia bezala.\nArratsaldean, turismo-abentura ibilbidea egin behar zuen talde batekin batera elkartu ginen. 3 Km-ko luzerekin, zona birjinetatik doa. La Isidra tunelean hasita, Lurzoru Faltsuaren goialdera iristen da, hari fin itxuran kiribiltzen diren formazioz betetako ganbera txikia. Hortik Los Italianos galeriako sarrerarantz doa Kanpamentua bisitatzeko, 10 metrotaraino zabalerekin. Izena, lehen erasoetan zehar ikerkuntza-kanpamentu bateko instalazioaren ondorio da. Zuri-gorriz tindatutako koladak nabarmentzen dira. El Organoren galerian estalagmita itzelak ikus daitezke, askotan eszentrika bitxiak, sabaiekin elkartzen direnak. Progresioa Basoko galerian amaitzen da, altura handikoa eta kolada askorekin, estalaktita eta estalagmiten arteko bat-egitea edonon gertatzen dira, zutabe handi eta era askotakoak sortuz. Azalorearen Galerian bezala lurrikarako oinatzak antzematen dira.\nAnterior 2013-ko SPELEO- PROJECT egutegia\nSiguiente Gipuzkoar Espeleo Laguntzako praktika, BARTOLOME deunaren Leizean\nMendibeltzburuko barrunbeak (Arno II)


Ordenantza, Etxarri Aranatzen autokarabanak eta etxebizitza-ibilgailuak aparkatzea eta gaua pasatzea arautzen duena.\nEtxarri Aranazko Udalak, 2021eko maiatzaren 3an egindako osoko bilkuran, hasierako onarpena eman zion Etxarri Aranatzen autokarabanak eta etxebizitza ibilgailuak aparkatzea eta gaua pasatzea arautzen duen Ordenantzari. Hasierako onarpenaren iragarkia 2021eko 115. Nafarroako Aldizkari Ofizialean argitaratu zen, maiatzaren 18an.\nNafarroako Toki Administrazioari buruzko uztailaren 2ko 6/1990 Foru Legearen 325. artikuluan xedatuari jarraikiz (maiatzaren 31ko 15/2002 Foru Legeak aldatu zuen) eta jendaurrean egoteko aldian inork alegaziorik aurkeztu ez duenez, aipatu ordenantza behin betiko onetsi eta osorik argitaratzen da, behar diren ondorioak izan ditzan.\nEtxarri Aranatzen, 2021eko ekainaren 21ean.–Alkatea, Silvia Marañon Chasco.\nUDAL ORDENANTZA, ETXARRI ARANATZEN AUTOKARABANAK ETA ETXEBIZITZA-IBILGAILUAK APARKATZEA ETA GAUA PASATZEA ARAUTZEN DITUENA\nOrdenantza honen xedea da autokarabanak eta etxebizitza-ibilgailuak aparkatzea arautzea kanpaldi finkoetarako edo ibiltarietarako, Etxarri Aranazko udal mugapenaren barnean. Zehazki, Udalaren asmoa da arau-esparru bat ezartzea ibilgailuen trafikoa ez trabatzeko, udal-mugarteko baliabide eta espazio naturalak zaintzeko, ingurumeneko inpaktuak txikitzeko, bermatzeko pertsonen segurtasuna eta aparkaleku publikoen txandaketa eta bidezko banaketa erabilera publikoko bideen erabiltzaile guztien artean, eta udalerriko garapen ekonomikoa sustatzeko, bereziki turistikoa.\n2. artikulua. Definizioak.\nOrdenantza hau aplikatzearen ondorioetarako, definizio hauek hartuko dira kontuan:\n–Autokarabana edo etxebizitza-ibilgailua: Ibilgailua, gauza dena bidaiariak garraiatzeko eta Estatuko legeriak aipatutako bide eta lurretan zirkulatzeko, hain zuzen ere trafikoari, ibilgailu motordunen zirkulazioari eta bide segurtasunari buruzko legerian aipatutakoetan, eta helburu bereziz egina dagoena, ostatu-etxebizitza duena, eta baita, gutxienez, ekipamendu hau ere: eserlekuak eta mahaia, ohatzeak edo literak, eserleku bihur daitezkeenak, sukaldea eta armairuak edo antzekoak. Ekipamendu hau tinko finkaturik egongo da etxebizitza konpartimentuan, nahiz eserlekuak eta mahaiak aise desmuntatu ahal izan.\n–Gelditzea: Autokarabana bide publikoan gelditzea, indarrean dauden trafiko eta zirkulazio arauekin bat, bi minutuko baino gutxiagoko tartean, eta gidariak ibilgailua utzi gabe.\n–Aparkatzea: Autokarabana bide publikoan gelditzea, jendea barnean egonik nahiz egon gabe, bai egunez bai gauez, betiere martxan denean duen perimetroa gainditu edo zabaldu gabe bere elementuak eraldatuz edo zabalduz, eta bidea okupatzen ez badu lanabes edo tresnekin, esaterako aulkiekin, mahaiekin eta antzekoekin, bere gurpil edo zirietan sostengatzen bada, hanka egonkortzaileak jaitsiak ez baditu, ezta beste gailurik ere, eta bidera fluidorik edo hondakinik botatzen ez badu.\n3. artikulua. Autokarabanak eta etxebizitza-ibilgailuak gelditzea eta aparkatzea.\nBaimendurik dago Etxarri Aranazko udal-mugarte osoan gelditzea eta aparkatzea autokarabanak eta etxebizitza-ibilgailuak.\nBai geldialdia bai aparkatzea egoki egingo dira, trafikoko eta bide-segurtasuneko arauekin bat eta, betiere, bide publikoko ibilgailu eta/edo erabiltzaileen zirkulaziorako arriskurik eta trabarik sorrarazi gabe.\n4. artikulua. Autokarabanak eta etxebizitza-ibilgailuak kanpatzea eta gaua pasatzea.\nOro har, 2. artikuluan zehaztutako ibilgailuak kanpatzea eta gaua igarotzea debekatuta dago udalerri osoan, horretarako bereziki prestatutako tokietan izan ezik.\nUlertuko da autokarabana edo antzeko ibilgailu bat kanpaturik dagoela honako kasu hauetan:\n–Ibilgailua zoruarekin kontaktuan dagoenean ez bakarrik gurpilen bidez, baizik zabaldu direnean nibelatzeko gailuak, egonkortzeko euskarriak edo antzeko elementuak, ahalbidetzen dutenak ibilgailua lurrean edo tokian finkatzea.\n–Autokarabanak edo etxebizitza-ibilgailuak okupatzen duenean autokarabana itxiak baino leku gehiago. Hau da, ibilgailuaren perimetroa baino espazio handiagoa okupatzen ahal duten leihoak irekiak daudenean, edo bestelako elementuak, esaterako mahaiak, eguzki-oihalak, aulkiak, etab. zabalduak daudenean.\n–Ibilgailua 72 orduz baino gehiagoz aparkatuta badago autokarabanak eta etxebizitza-ibilgailuak kanpatzeko eta gaua pasatzeko eremuan.\n5. artikulua. Etxarri Aranatzen autokarabanak eta etxebizitza-ibilgailuak kanpatzeko eta gaua pasatzeko eremua.\nEtxarri Aranazko 3. poligonoko 1387. lursailean udal-eremu bat dago autokarabanak eta etxebizitza-ibilgailuak kanpatzeko eta gaua pasatzeko.\nEremu horren erabilerak arau hauek bete behar ditu:\n–2. artikuluan adierazitako ibilgailuak bakarrik aparkatuko dira eremu erreserbatuetan, eta bazterturik daude gainerako ibilgailu guztiak, hala nola kamioiak, turismoak, etab.\n–Eremuan gehienez 72 orduz egon ahal izango da astean, geldialdia egiten den unetik zenbatzen hasita.\n–Aparkatutako ibilgailuek plaza bakoitzaren espazioaren mugak errespetatuko dituzte beti.\n–Erabiltzaileek autokarabanetan edo gisako ibilgailuetan sortutako ur gris eta beltzak botatzeko espazioa izango dute, baita edateko uraren hargune bat ere. Gune hori urdinez markatuta egongo da, eta erabiltzaileen eskura utzi beharko da, baina ezin izango da bertan aparkatu.\n–Sortutako hondakinak eremuaren ezkerraldeko garbigunean dauden edukiontzietan utziko dira, bertan dauden jarraibideen arabera.\n–Oro har, erabiltzaileak arduratuko dira eremua higiene- eta osasungarritasun-baldintza egokietan mantentzeaz.\n–Era berean, uneoro, inguruko bizilagunak errespetatu beharko dituzte.\n–Eremua ezin izango da erabili haren jolas- eta/edo turismo-erabilerarekin zerikusirik ez duten jardueretarako. Adibide gisa, debekatuta dago ibilgailuak garbitzea.\nOro har, erabiltzaileek Etxarri Aranazko udal-langileek unean-unean ematen dituzten jarraibideak bete beharko dituzte.\nZentzu horretan, uneoro beteko dira eremuko karteletan ezarritako aginduak (sua egiteko debekua, gehieneko egonaldia, etab.).\n6. artikulua. Udalak espazioa askatasunez erabiltzeko ahalmena izatea.\nUdalak askatasun osoz erabili ahal izango du autokarabanak eta etxebizitza-ibilgailuak kanpatzeko eta gaua igarotzeko eremua.\nZentzu horretan, Udalak edozein unetan erabili ahal izango du gune hori, eta horrek ez du ekarriko inolako kalte-ordainik erabiltzaileei eragindako kalte eta/edo galerengatik.\n7. artikulua. Ikuskapena.\nIkuskatze-lanak, ordenantza honetan ezarritakoa betetzeari dagokionez, Etxarri Aranazko Udalari egokituko zaizkio. Udalak, hala badagokio, Estatuko Segurtasun Indar eta Kidegoei laguntza eskatu ahal izango die.\n8. artikulua. Zehatzeko prozedura.\n1. Etxarri Aranazko alkatea izango da zehapen-prozedura hasteko eta ebazteko organo eskuduna.\n2. Zehapen prozedura egiteko bidea da Zehapen Ahalmena Erabiltzeko Prozeduraren gaineko Erregelamendua onesten duen abuztuaren 4ko 1398/1993 Errege Dekretuan aurreikusia.\n3. Espedientearen ebazpena beranduenez urtebetean jakinaraziko da prozedura hasi zenetik, eta interesdunek mahai gainean jarritako afera guztiak trenkatuko ditu.\nProzedura hasi denetik urtebetera zehapen ebazpenik jakinarazi ez bada, prozedura iraungiko da eta jarduketak artxibatuko, interesdunak eskatuta edo ebazpena emateko eskumena duen organoak ofizioz eskatuta, salbu eta prozedura gelditu denetan interesdunei egozten ahal zaien arrazoi batengatik edo jarduketa judizialen ondorioz eten denetan.\n9. artikulua. Arau-hausteak.\nOrdenantza honetako arau-hausteak izango dira arinak, astunak edo oso astunak.\n1. Arau-hauste arintzat joko dira:\na) Zarata gogaikarriak egitea, tresna elektrikoak piztuz, esaterako generadoreak, atseden hartzeko ohiko ordutegian edo, egunez, sobera denbora luzean.\nb) Hiri-hondakin solidoak isurtzea horretarako adierazitako eremutik kanpo.\nc) Kanpatzeko eta gaua igarotzeko eremua espazioaren jolas- eta/edo turismo-erabilerarekin bat ez datozen jarduketetarako erabiltzea, betiere horrek interes publikoari kalterik eragiten ez badio (adibidez, ibilgailua garbitzea).\nd) Autokarabanaren eta/edo etxebizitza-ibilgailuaren perimetrotik kanpo elementuak jartzea, hala nola olanak, mahaiak, aulkiak, nibelazio-hankak eta abar, baimendu gabeko eremuetan.\n2. Arau-hauste astuntzat joko dira:\na) Karabana edo antzeko ibilgailua kanpaturik egotea edo gaua pasatzea horretarako prestatutako tokietatik kanpo, ordenantza honetako x artikuluan ezarritakoarekin bat.\nb) Soinu ekipoekin zarata egitea kanpoaldera.\nc) Sei hilabetean bi arau-hauste arin edo gehiago egitea.\n3. Arau-hauste oso astuntzat joko dira:\na) Fluido kutsatzaileak botatzea martxan, geldialdian edo aparkatzeko tokian.\nb) Ur beltzak botatzea horretarako prestatutako tokietatik kanpo.\nc) Urtebetean bi arau-hauste astun egitea.\nArau-hausteak aplikatu beharreko araudian ezarritakoaren arabera preskribatuko dira. Legeek preskripzio eperik ezartzen ez badute, arau-hauste oso astunak hiru urteren buruan preskribatuko dira, astunak bi urteren buruan eta arinak sei hilabeteren buruan.\nArau-haustea egiten den egunetik hasten da kontatzen haren preskripzio epea. Preskripzio-epearen zenbaketa geldirik geratuko da, zehatzeko prozedura hasten bada, interesduna jakitun dela. Ustezko erantzuleari ezin egotz dakiokeen arrazoiren bat dela eta, zehatzeko espedientea hilabetetik gora geldirik bada, jarraitu egingo da preskripzio-epea zenbatzen.\n10. artikulua. Zehapenak.\nOrdenantza honetako arau-hausteak ondoren aurreikusten diren isunekin zehatuko dira.\n–Arau-hauste arinak: 80,00 euroko isuna.\n–Arau-hauste astunak: 200,00 euroko isuna.\n–Arau-hauste oso astunak: 350,00 euroko isuna.\nZehatzeko ebazpena irmo bihurtu den egunaren biharamunetik hasiko da kontatzen zehapenaren preskripzio-epea. Preskripzio-epearen zenbaketa geldirik geratuko da, betearazteko prozedura hasten bada, interesduna jakitun dela. Arau-hausleari ezin egotz dakiokeen arrazoiren bat dela eta, prozedura hori hilabetetik gora geldirik bada, jarraitu egingo da epea zenbatzen\n11. artikulua. Erantzukizunak.\nOro har, eta kontrako frogarik ezean, arau-haustearen erantzukizuna ibilgailuaren titularrari dagokiola ulertuko da.\nIbilgailuaren titularrak epe bat izango du arau-haustearen erantzulea identifikatzeko.\n12. artikulua. Udala erantzukizunetik salbuestea.\nEtxarri Aranatzen autokarabanak eta etxebizitza-ibilgailuak kanpatzeko eta gaua pasatzeko eremuak ez du inolako zaintzarik; beraz, Udalak ez du bere gain hartuko gune horretan aparkatuta dauden ibilgailuetan gerta daitezkeen gorabehera, lapurreta edo antzekoen erantzukizuna.\nLehen azken xedapena.–Ordenantza honetan jasota ez dagoen orotan aplikatzekoak izanen dira Nafarroako Toki Administrazioari buruzko uztailaren 2ko 6/1990 Foru Legea, Nafarroako Toki Ogasunei buruzko martxoaren 10eko 2/1995 Foru Legea eta indarra duen legeria sektoriala.\nBigarren azken xedapena.–Ordenantza hau indarrean jarriko da testu osoa Nafarroako Aldizkari Ofizialean argitaratu ondoren eta, nolanahi ere, Nafarroako Foru Komunitateko Estatuko Administrazioak toki-erakundeei beren egintzak edo erabakiak baliogabetzeko errekerimendua egiteko ezarritako epea igaro ondoren, Nafarroako Toki Administrazioari buruzko uztailaren 2ko 6/1990 Foru Legearen 326. artikuluan ezarritakoari jarraituz.\nIragarkiaren kodea: L2110002


Egunero, atsedenik hartu gabe - Bizkaiko Hitza\n2022, urtarrilak 14 Albisteak, Bizkaia, Kultura 77\nHormara itsatsita dagoen balkoi txiki batean, begira dago gizon bat, aurpegiera nekatuaz. Aurrez aurre kutxa batzuk ditu, grisak, balkoiko gizona bezala, eta haien barruan beste gizon batzuk ikus daitezke, denak zuriak, 50 urte ingurukoak, burusoilak, traje grisa daramatenak soinean; hain justu, balkoitik so dagoen horren berdin-berdinak. Eta halakoak dira, halaber, aretoaren hondoko eraikin mardularen gainean daudenak ere, zereginen batean buru-belarri dagoen behargin talde oparoa.\nGizontxo asko dira, baina, era berean, bakarra dirudi haien moldeak. Bakarra da, zehazki, 2006tik. Isaac Cordal artista (Pontevedra, Galizia, 1974) ordutik ari da pertsonaia hori garatzen Cement Eclipses izeneko proiektuan, estereotipo beraren kopiak taxutu, eta eskulturok aretoetan edo kaleko hainbat gunetan kokatuz. “Nolabait, ispilua ipintzen dut burokraziaren, boterearen, ekonomiaren, patriarkatuaren eta abarren aurrean”, dio. Eta gizontxoekin bete du, orobat, Bilboko SC Galleryn ikusgai dagoen erakusketa ere: 24/7. Urtarrilaren 28ra arte bisitatu ahal izango da.\n“Kontrol gizarteen inguruan hitz egin nahi nuen, eta beharra horien parte oinarrizko bat da”. Horri egiten dio erreferentzia izenburuak: eguneko ordu guztietan, asteko egun denetan, deskantsurik gabe egindako lanari. Eta adierazgarriak dira hori islatzeko erabilitako guneetako batzuk: balkoiaren aurrean paratutako kutxei bunker traza eman die, eta eraikinak irudi lezake bai fabrika bat, bai etxebizitzen bloke bat, edo bi horien fusio bat.\nGizarte horren subjektua errepikakorra da, seriean ekoitzitako gizakia. “Pertsonaia klonatu hori interesatzen zait, errepikapen industriala, denok fabrika beretik etorriko bagina bezala, neoliberalismo deitutako molde horretatik”. Gizonetako batzuek giltza dute atzean, akitutakoan sokari eman eta lanean jarrai dezaten, baina ez du funtzionatzen, artistak dioenez: “Halako batean, hondatu egin gara”.\nMakina baten ekoizpen orbanik gabea helburu, bidean geratu da gizontxoa. “Inguratzen gaituzten makinen rolak asumitzen ditugu. Ahalik eta efikazenak izateko ahalegin desesperatuan, matxuratuak sentitzen hasten gara zerbaitek ez badu funtzionatzen; hainbeste humanizatu dugu teknologia…”.\nLehen begi kolpean, gizontxoak ikusi eta beren arteko antzaz jabetu baino lehen ere, uniformetasuna antzematen zaio erakusketari. Kolore grisa erabat gailentzen da piezetan. “Bulegoen giro itzali eta kirurgikoa indartzen du. Gris kolorearen gama zabal bat bereganatu dugu naturan kamuflatzen ahalegintzeko”. Bere hasierako eskulturak ere gogorarazten dizkio grisak, zementuz ontzen baitzituen: “Zementua material sinboliko gisa, jariakin kolonial baten gisan, zeinak errudun egiten baikaitu”.\nCordalek badu animalia munduan inspiratutako metafora bat ere erakusketaren muina are argiago uzteko: “Termitategi erraldoi antzeko bat osatzen dugu, gupidagabeki hedatzen dena”. Eta metafora mamitu du erakusketan: La Termita deitu dio pieza zentrala den eraikinari, eta termiten pare ari dira ugaritzen hango beharginak. “Lehen hiru solairuek fatxada dute, eta azkena eraikitzen ari dira. Geldiezin hazten den dorre bat da, nahaspila burokratiko, ekonomiko eta politiko bat”.\nTermita langileak nola, itsu-itsuan ari dira erakusketako beharginak ere, Cordalek nabarmendu duenez; begiak itxita irudikatu ditu. Herman Melville idazlearen Bartleby eskribatzailearen ifrentzua lirateke gizontxo horiek, artistaren arabera: lehenak uko egiten dio bidaltzen dizkioten zereginak egiteari, eta bigarrenak, ordea, men egiten dio edozein zamari. “Nire eskulturek zerikusia dute sumisioarekin eta obedientziarekin, eta haien mantra da ezer ez jartzea zalantzan”.\nGizontxoen jarrera gregarioak jomuga bat du, baina: garapena. Kontzeptuarekin oso kritiko agertzen da Cordal erakusketan. “Masa sozial gisa egiten ari garen bideaz hausnartzea interesatzen zait, eta behatzea zer arrasto uzten ari garen garapenaren premisaren arabera aurrera egiten ari garen bitartean”. Lorratz negatiboa da inondik inora ere, galiziar artistaren hitzei erreparatuta: “Gure espeziearen eboluzioa aldizka lotuta egon da basakeria ildo batekin”. Baina konpongarria, beharbada, artearen bitartez, besteak beste. “Eraikitzen ari garen munduaz gogoeta egiteko ekintza poetikoa da eskultura”.\nGarapenari ekarpena egiteko aitzakiarekin, gizakiaren bizitzako esparru denak blaitu ditu produktibitatearen irizpideak; fabrikatik eta bulegotik at ere indarrean jarraitzen du, etxe barruraino sartuta, are. “Etxea bulegoaren, fabrikaren eta abarren hedadura bat bihurtu da. Ekoizpena etxekotzeak zera eragin du, lanaldia egunean 24 ordukoa izatea, asteko zazpi egunetan”.\nTeknologia digitalek joera hori indartu dute, artistaren hitzei erreparatuta. “Hiperkonexioak nolabaiteko ziberadikzioa eragin du; uste dut denok pairatu dugula sarearen joera konpultsibo hori, gehiago edo gutxiago”. Dioenez, gaur egun kasik behar bat da denborarik ez galtzea, eta horrek aisialdiari ere eragiten dio; produktibitatearen itzalean dago hura ere. “Jada ez dakigu noiz ari garen lanean eta noiz ez; ez dakigu noiz bukatu eta hasten den gure lanaldia. Aisialdia programatutako denbora tarte bat bihurtu al da, balio diguna ekoizpenaren tsunamian berriro kokatzeko?”. Teknologiak katigatzen ei du gizakia inertzia horretara, ez dadin guztiz askatu inoiz. “Sakelako telefonoko jakinarazpenak begiratzen ditugu behin eta berriro, haietako bakoitza baltsamo bat izango balitz bezala ezjakintasunaren kontra”.\nKonektatuta dago, beste behargin ugari ditu inguruan, baina, hala ere, bakarrik dagoen izaki bat da Cordalen gizontxoa. Bunkerrean sartu du bere burua, ustez nahita, eta bakartuta sufritzen ditu etengabe ekoitzi beharrak sortutako albo kalteak. “Bakardadea, indibidualismoaren ondorio gisa. Herrialde batzuetan dagoeneko badago Bakardadearen Ministerioa, eta horrek asko esaten du gizarte modernoak duen arazoaren tamainaz”. Gizontxoa burnout deritzenaz jota ere badago, artistak dioenez: kroniko bihurtu zaio lanak eragindako akidura.\nPiezek ez ezik, tokiak ere garrantzia izaten du Cordalen sorkuntzan: eskulturek harremana dute tokiarekin, elkar osatzen dute, esanahiak txertatuz eta bereganatuz. Hori horrela, kalea maiz izan da haren artearen erakustoki. Galiziako Banksy ere deitu izan diote, gizontxo identifikagarri horiek agertu izan direlako, bat-batean, bazterren batean, hainbat eskultura txiki putzuen gainean pilatu dituelako. Interbentzio deigarri zein efimero horiek egin izan ditu sarritan.\n“Espazio publikoak rol inportantea izan du nire lanean, askotan tokia delako eskulturei esanahi guztia ematen diena”. Baldintzapen hori aintzat hartuta erabakitzen ditu kokapenak artistak. “Denboraren joana iradokitzen duten lekuak interesatzen zaizkit, gure dekadentziaz eta inperfekzioez hitz egiten digutenak: leihoak, kableak, hormak, zuloak…; eskulturentzako aterpe gisa balio duen hondar arkitektura”.\n24/7 erakusketako gizontxoek galeria bat dute aterpe, ordea. Edonola ere, halako inguru batek ere ekarpena egiten dio Cordalen arteari. “Galeria espazio hermetiko bat da, non elementuak kontrola ditzakezun: adibidez, iluminazioa”. Kontrara, kalea “kontrolaezinagoa” dela dio, baita “efimeroagoa” ere. “Beti dago harritzen zaituen eta lanean sartzen duzun elementuren bat”. Prozesuak ezberdinak izaten omen dira, baina bat egiten dute zenbaitetan. “Eskulturek bietan funtzionatzen dute”.


/Bloga/nandrolona decanoate , Nandrolona phenylpropionate/Nandrolona Decanoate hautsa vs Nandrolone phenylpropionate powde\nPosted on 04 / 05 / 2018 by Dr. Patrick Young idatzi in nandrolona decanoate, Nandrolona phenylpropionate.\nZer da Nandrolona Decanoate hautsa(Deca)?\nNandrolona Decanoate steroidal hormona Nandrolona osatzen duten esteroide anabolikoen oso ezaguna da eta Decanoate esterore handia du. Nandrolona hormona 1960-n agertu zen eta 1962-en erabilera komertziala garatu zuen Organon-ek, Deca Durabolin izenarekin. Garai hartan Nandrolone Decanoate bertsio askok merkatuan jo zuten, baina Deca Durabolin aitortuena izaten jarraitzen du. Hau ez zen Nandrolona konposatu lehenena inoiz sortu, Organonen Durabolin-ekoa izango litzateke, zehazki Nandrolone Phenylpropionate. Fenilpropionatoaren bertsioa bizkorragoa da iraupen gutxiago aktibatzen, eta Phenylpropionate formak ezagunak diren bitartean, Deca Durabolin nandrolona merkatuan nagusi izan da.\nNandrolona Decanoate errendimendu hobetzeko atleta artean anabolikoen esteroide gehien erabiltzen den bat da. Oso ezaguna da off-denboraldiko masa steroid onuragarria izateagatik, baina halaber, atletismo zirkulu askotan gogokoena da bere onura terapeutikoetarako. Terapeutiko onuragarriak direla eta, nandrolona hormona praktika medikoan anabolikoen esteroide onuragarrienetakoa da. Hala eta guztiz ere, urte anabolikoen estereotipoaren eztabaidaren ondorioz, urte askotan AEBetan nahiko mugatua izan da. AEBetako Deca Durabolin-ek kanpoan jartzen du tratamendu terapeutiko-planetan, eremu asko estaltzeko.\nZer da Nandrolone phenylpropionate(NPP)?\nNandrolona Phenylpropionate estandar anabolikoa da, Nandrolona Decanoate konposatuaren antzekoa dena. Hala ere, Nandrolone Phenylpropionate zen lehen Nandrolone konposatua inoiz merkaturatu zen. Nandrolona Phenylpropionateak 1950-en apaletan hit eta Marketon merkaturatu zen Durabolin izenarekin. Organonek bere Decanoate lehengusua askatu zuen Deca Durabolin izenarekin.\nNandrolona Fenilpropionate estero base esteroide anaboliko txiki bat da eta normalean NPP gisa aipatzen da. Produktu hau sekula ez zen ester Decanoate bertsioa bezain ezaguna izan, partzialki erabilgarritasuna dela eta; Hala eta guztiz ere, garai modernoan, berriz, erabilera eta erabilgarritasuna berpiztu egin dira, lurpeko laborategien ondorioz.\nZer da Nandrolona Decanoate hautsa?\nIzena: Nandrolona Decanoate / DECA\nFormula molekularra: C28H44O3\nPisu molekularra: 428.65\nUrteko puntua: 33-37 ℃\nKolorea: Beira kristalino horia argia\nZer da Nandrolona fenilpropionate hautsa?\nIzena: Nandrolona fenilpropionate / NPP\nFormula molekularra: C27H34O3\nPisu molekularra: 406.57\nUrteko puntua: 85-87 ° C\nNandrolona Decanoate hautsa dosia:\nDeca Durabolinek antzezten duen esteroide oso motela da, maiz sartzen ez direnak. Tratamendu terapeutiko gehienetan konposatuak 2-4 aste bakoitzeko behin baino gehiagotan kudeatzen dira 3-4 aste guztietan, ohikoagoak baitira. Salbuespena anemia tratatzeko izango litzateke; Anemia Deca Durabolin tratatzen denean astean behin administratzen da normalean. Errendimenduarekin erlazionatutako edozein errendimenduagatik, astean behin injekzio bakarra egokia baino gehiago izango da. Hala ere, batzuek astean bi injekzio txikitan banatzen dute injekzio bolumen osoaren murrizketa egiteko.\nDeca Durabolin-en dosifikazio-bitarteko estandarra normalean 100mg-en 2-4 astean behin tratamendu terapeutiko oinarrizkoan eta 100-200mg astean anemia tratatzeko erabiltzen da. Gaztetzea eta erliebea bilatzen duen atleta, astean 100mg irteera fina da, baina gehienak 200mg astebeteko emaitzekin askoz ere zoriontsuagoak izango dira. Dosi horrek berreskurapena, erliebea eta erresistentzia bermatuko ditu, eta hobekuntza anaboliko arina eskainiko du. Benetako irabaziak anabolikoen kasuan, astean 300mg normala da behe-amaiera dosia. Askoek 400mg astero aurkituko dute dosifikazio maila ezin hobea izan dadin, eta are garrantzitsuagoa dena, bai maila kontrolagarrian bai. Gizon askok aste bakoitzeko 600mg dosiak onartzen dituzte. Horrek eragin kaltegarriak izateko arriskua handituko du eta sarritan, 400mg astean nahikoa izango da, baina egoera desberdinek banakako emaitza emango dute.\nDeca Durabolin ez da 8 aste baino gutxiagotan erabili behar, errendimendu hobekuntzako tresna gisa erabiltzen dena. Konposatuak oso motel jokatzen du, eta banakako batek saria jasotzeko denbora luzez erabili beharko du. Zortzi aste gutxienez izan beharko luke, baina behin behin-behinekoz, konposatuak gorputzean aktiboa izango du hainbat astetan. 8 asteak gure gutxieneko gisa, 10-12 aste oso onargarria izango da gizon gehienentzat. Erabili puntu hau iraun dezakeen arren, oso gutxitan gomendatzen da; Gehienek ez dute 12-16 asteetan baino ziklo luzeagoak lortuko, hardcore performance zirkuluetatik kanpo, eta kasu horietan hormona esteroideen biraketa oso gomendagarria da.\nAtleta emakumezkoentzat, aste bakoitzeko 50mg 4-6 asteetan baino gehiagotan ez da onartzen tolerantzia guztia. Zenbait astean DNUMXmg bateko dosifikazioa kudeatzeko gai izango direnak izango dira, baina dosi hori normalean virilization sintomak ekoizteko emakumeen gehienetan. Tratamendu terapeutiko plan estandarretarako, Deca Durabolin normalean 100-50mg-en kudeatuko da 100-3 astean behin. Anemia tratatzeko, 4-50mg astean estandarra da.\nNandrolona fenilpropionate dosia:\nNandrolona Fenilpropionatezko dosi normalen normalean, normalean, 50-100mg astero erortzen dira medikuntza metodo batean. Emakumeen erabilerarako, normalean agindutakoa ez bada behintzat, normalean 50mg astero izango da. Ia ezarpen mediko guztietan, Decanoate bertsioa agindutakoa izango da.\nAtleta edo bodybuilder dosi asko alda daiteke. Astean 100mg abantaila terapeutiko esanguratsua emango du astean 200mg-rekin ohikoagoa denez, hobekuntza hobeak lortuko ditu. Zirkulazioko errendimendu gehienetan, 300-400mg astero dosi-barruti komuna izango da eta muskulu-ehunaren eraikuntza edo mantentze-lan bikaina izango da. Zenbaitek gehiago erabiliko dute, baina horrek bigarren mailako efektuak izateko arriskua handituko du.\nDosi dosiaren arabera, dosia guztira normalean astean hiru injekzio berdinetan banatzen da edo emaitza hobeak lortzeko egun bakoitzeko beste egun batez planifikatzen da. 8-12 asteetan kirolarien gehieneko epe normala da. Salbuespena emakumezko aktoreek 4-6 asteetarako esteroidea erabil dezakete eta normalean astean 50mg baino dosi txikiagoa izango da virilization saihesteko.\nAbantailak erosi nandrolona hautsa AASetik Nandrolona hauts hornitzailea:\nTags: erosi nandrolona Decanoate hautsa, Nandrolona Decanoate hautsa\nTestosterona Undecanoate bodybuilding hautsa\t20 gauza garrantzitsuenak Lorcaserin HCL hautsari buruz jakin behar duzu


Nov 11, 2021 | Berriak\nHerria proiektua landu dugu LH3n, eta, besteak beste, Getariako ereserkia ikasi dugu (blogean ikus dezakezue). Gure eskaerari erantzunez, Salbatore Deuna Abesbatzak bertsio eder hau eskaini digu; zoragarria benetan! Eskerrik asko eta zorionak!\nNextHAURREN NAZIOARTEKO EGUNA- AZAROAK 20


Sinocare iPOCT Industrialdearen Proiektua-Berriak-Sinocare-ren ekitaldi aitzindaria\nDenbora: 2021-02-22 Hits: 179\n2021eko urtarrilean, Sinocare iPOCT Industrialdearen proiektuaren pilaketa zimendatzeko ekitaldi aitzindaria egin zen proiektuaren gunean. Proiektua Sinocare-k eraikitako iPOCT industriagune berezia da, 1 mila milioi euroko inbertsioarekin. Hiru modulutan banatzea aurreikusten da, hau da, iCARE produkzio oinarria, AGEscan produkzio oinarria eta CGM ekoizpen oinarria. Proiektua amaitu ondoren, iCARE eta iCGMS-ren eskala handiko ekoizpena gauzatuko du, Sinocare-k mundu osoan garatutako produktu berriak, eta irtenbide integralagoak emango ditu gaixotasun kronikoen prebentziorako eta tratamendurako.\n2016az geroztik, Sinocare-k negozio diseinu globala abiarazi du, Estatu Batuetan Trividia Health Inc eta PTS erosketan parte hartu du eta POCT proben negozioa aktiboki zabaldu du, hala nola odol lipidoak eta hemoglobina glikosilatua. Etxean eta atzerrian egindako ikerketa eta garapenaren lankidetzako berrikuntzaren eta marketin globaleko sareen integrazioaren bidez, odoleko glukosa neurtzen duten munduko konpainia nagusienetan sartu da.\nHasi berri den Sinocare iPOCT Industrialdearen proiektua hiru fasetan eraikiko da, eta bost urteko iraupena izango du. Bukatu ondoren, urteko produkzioaren balioa 3 milioira iritsiko dela kalkulatzen da, zerga ekarpena 200 milioi baino gehiago handituko dela eta ia 2,000 lanpostu sortuko direla. Sinocare-ren indar integrala hobetzen laguntzen duen bitartean, bultzada ere sartzen du Changsha goi teknologiako zonan biomedikuntza eta osasun industriaren katearen hazkundean.\nAurreko orria: iPOCT Normalizazio Laborategia\nHurrengo orria: Birusa IgM-IgG ANTIGORPEN PROBA EGITEKO ASMATUTAKO ERABILERA


Langile eta garraiolariak euskal presoen eskubideen alde elkartu dira Donostian | hiru euskal garraiolarien sindikatua\nLangile eta garraiolariak euskal presoen eskubideen alde elkartu dira Donostian\nLangile eta garraiolariak euskal presoen eskubideen alde elkartu dira Donostianhiru sindikatua2021-05-26 2021-06-04\nELA, LAB, STEILAS, ESK, ENHE, CNT, CGT-LKN eta Hiru sindikatuko ordezkariak, Sarerekin batera, Donostian elkartu dira gaur eguerdian euskal presoei ezartzen zaien salbuespen legedia amaitzeko eskatu eta etxerako bidean beste urrats bat emateko. Izan Bidea dinamikaren baitan, Sareren aldarria lantokietara eraman da azken asteotan eta sindikalgintzatik dinamikari emandako hauspoa Donostiara eraman da ekainaren 4an. Goizeko 11.30etan hasi da manifestazioa Saguesen, euripean, eta eguerdian amaitu Boulevardean. Bukaeran Inaxio Oiarbide Sareko kideak hitzegin du denen izenean. “Azken urteetan zehar, Euskal Herriko gehiengo sindikal, sozial eta politikoak euskal presoei ezarritako salbuespenezko espetxe politikaren amaiera eskatu du. Jendarte zibilaren mobilizazioari nahiz instituzioen interpelazioei esker, urratsak ematen hasiak dira norabide horretan; ez nahiko genukeen bezainbeste, ez nahiko genukeen bezain azkar, baina urratsak ematen ari dira, euskal presoen gerturatzeari edota gradu aldaketari dagokionez. Prozesu hori bururaino eramatea eskatzen dugu, berriro ere, euskal preso guztiak Euskal Herriratuz, preso gaixo guztiak kaleratuz nahiz salbuespenezko neurri oro indargabetuz. Horretarako herritarron aktibazioa eta baita langileriarena ezinbesteko elementuak dira. Horregatik gaude gaur hemen. Pausoz pauso, ibilian-ibilian, etxerako prozesu hori azkartu nahi dugu; oraindik bide luzea dugu egiteko”.\nManifestazioaren amaierako hitzartzean sindikatuek gogorarazi dute oraindik ere, preso eta senide gehiegi daudela ehundaka kilometroek bereizita, baita 18 larriki gaixo diren preso ere. “Graduen progresioa ematen hasi bada ere, hirugarren gradua gutxi batzuei soilik ezarri zaie eta asko dira 3/4 beteak izan arren, espetxean jarraitzen duten presoak edota Frantzian jada bete duten zigorra Espainian berriro betearazten zaien presoak ere… beraz oraindik badugu lana eta salbuespenezko neurri guztiak amaitzeko eskatzen jarraitu behar dugu. Euskal presoen etxeratze prozesua abian jarri da. Berau gauzatzeko legeak ematen dituen aukera guztiak baliatu eta beharrezkoak diren neurri politiko eta administratiboak hartzea beharrezkoa delarik”.\nBukatzeko etxera itzultzen diren presoek lanean txertatzeko dituzten zailtasunak ere aipatu ditu Oiarbidek, “elkarbizitza eraikitzeko ezinbestekoa da, besteak beste, presorik gabeko etorkizuna gaurdanik marrazten hastea, lehen lehenik, euskal herriratzea eta gradu progresioa ahalbidetuz. Urrats hori emateko gakoetakok bat euskal presoei lanerako sarbidea ahalbidetzea da. Lanpostu bat izatea hirugarren gradura igaro ahal izateko beharrezko baldintza ere izan ohi da. Horregatik, sindikalgintzatik ere, bide hori hauspotzera gonbidatu nahi zaituztegu. Aldarrikatzen, mobilizatzen eta adostasunak bilatzen jarraituko dugu. Etxerako bidea egiteko bultzada izan gaitezen. lortuko dugu!” amaitu du hitzaldia.


Ote - Wikipedia, entziklopedia askea.\nOtea (Ulex sp.) Fabaceae familiaren barneko landare generoa da, 20 espezie inguru biltzen dituena. Genero honetako landareak zuhaixka hostoiraunkor arantzadunak dira, Afrikako ipar-mendebaldean eta Europako mendebaldean hedatuta daudenak. Espezie gehienak Iberiar penintsulan daude.\n2.1 Haziaren morfologia\n3.1 Ulex gallii Planchon\n3.2 Ulex europaeus L.\n3.3 Ulex minor Roth\n4 Ekologia eta banaketa geografikoa\nZuhaixka edo mulu arantzatsuak dira. Adarretan, alderantzizko V itxurako (7)8(9) saihets azaltzen dira eta hauen artean haran ahurrak daude kokatuta. Adarrak, laburrak dira eta arantzetan eraldatuta daude, arantza primarioetan, gero bertan ezarriko dira arantza sekundario eta tertziarioak. Hosto txandakatuak dituzte eta estipula gabeak dira. Landare gazteen hostoak peziolatuak dira eta 1-3 foliolo dituzte. Helduetan ordea, filodio zurrunak edo arraroagoak diren filodio bigun eta hostokarak aurkitzen dira. Genero honek, infloreszentzia azaltzen du, galtzarbeko lore bakartiz osauta. Lore hauek, arantza primarioen gainean kokatzen dira eta batzuetan sekundarioen gainean ere. Horrez gain, loreak pedizelodunak dira, nektar gabeak eta pedizeloaren oinarrian braktea izeneko hosto eraldatua azaltzen dute eta honen goialdean bi brakteolo.\nLandare angiospermoetan bezala, ernalketa polinizazioarekin hasten da. Estigman itsatsitako polenak hodi polinikoa sortzen du, ginezeotik jaisten dena obuluraino. Bertan burutzen da ernalketa bikoitza, non nukleo espermatikoak obozelula ernaltzen duen enbrioia sortuz eta nukleo begetatiboak nukleo polarrak ernaltzen ditu haziaren endospermoa eratuz, gero enbrioiaren elikagai izango dena. Obulua garatu eta heldu egiten da fruitua bilakatuz.\nUlex generoko haziek forma oboideoa dute; ariloa hari oblongo batean kokatuta dago, eta azken honek ildo batek zeharkatzen du. Lobulo erradikularraren ondoan, mikropilo bat du.\nUlex minor edo ote beltza\nUlex parviflorus edo ote loretxikia\nUlex europaeus edo ote zuria\nEspezie hauen artean, Euskal Herrian agertzen direnak hiru dira: Ulex galli, Ulex europaeus eta Ulex minor.\nUlex gallii PlanchonAldatu\nUlex gallii 1m-ko altuera har dezaketen Ulex generoko zuhaiska da, batzuetan herrestariak izan daitekeena. Zurtoin eta adarretan ile ugari agertzen dira, bi motatakoak: batzuk luzeak, eta besteak motz eta okertuak. Arantzak ere badituzte, zuzenak edo okertuak izan daitezkenak. Arantz primarioak txandakatuak dira, zurrunak, glabroak eta 3 cm izan ditzazkete. Sekundario eta tertziarioak, taldekatu egiten dira primarioen oinarrian eta hauek baino motzagoak izaten dira.\n5-8 mm arteko filodio primarioak erakusten dituzte, lantza itxuradunak, arantzadunak, zilioekin hertzeetan, glabroak; eta sekundarioak lantza linear itxuradunak, haien arantza bezain luzeak direnak gehienetan. Profiloak 0,5-1,5 mm - koak dira, obalatu edo obalatu lantzadunak, pubeszenteak eta pedizeloa 3-mm - koa. Kalizak, 9-12 mm arteko luzeera dauka, ezpainak etengabe estutzen direlarik oinarrira hurbiltzean, ile motz eta dentsitate aldakorrekoak eta goikaldeko ezpaina 2-4 mm - ko lodierarekin. Fruitua, leka da kaliza baino pixkat txikiagoa izaten da, obalatua eta 1-4 hazi ditu, ile luze eta bigunekin.\nIberiar Penintsulan, bi ploidia-maila desberdin agertzen dira: 2n = 64 eta 2n = 96. Desberdintasun hauek kalizaren diferentzia txikiekin eta gune geografikoarekin erlazionatzen dira. Hau dela eta, 2 subezpezie konsideratzen dira: Ulex gallii gallii eta Ulex gallii breoganii\nKalizaren tamaina 10,5-12 mm artean badago eta goikaldeko ezpaina 2,5-4 mm - ko lodiera badauka, gallii subespeziea da. Aldiz, kalizaren tamaina 9-10 mm artean badago eta ezpain nagusia 2,5-3 mm-ko lodiera badauka, breoganii subespeziea da.\nUlex europaeus espeziearen ilustrazio bat\nUlex europaeus L.Aldatu\nOte zuria (Ulex europaeus) 2,5 m ingurura irits daitekeen zuhaixka da, oso arantzatsua eta agerian ez zaizkio hostoak ikusten. Zutituak edo herrestariak izan daitezke, adarkadura zabal edo konpaktadunekoak. Adar gazteak, ile luze eta nabarmenez, eta labur eta adpresos osatuta daude. Horrez gain, arantza primarioak 4cm-koak izan daitezke, zurrunak eta zuzen edo pixka bat okertuak, eta sekundarioak eta tertziarioak, askotan primarioen oinarrian txertatuta, faszikulatuak izaten dira, bereziki landarearen alde basalekoak.\nLoreek, korola horiak dituzte, papilionazeo motatakoak eta estandarte izeneko petalo oso garatuak izaten dituzte. Kaliza, nabarmenki iletsua izaten da, ile luze eta lodiak dituena. Honekin jarraituz, kalizak, oinaldean, bi brakteola ditu, 2 mm baino zabalagoak direnak eta Ulex gallii espeziearenak baino handiagoak direnak. Fruitua, ile luzez gaineztatutako leka laburra da. Filidio primarioak zurrunak izaten dira, arantza txikikoak eta ilegabeak, ilaundunak edo ile luzedunak. \nUlex europaeus, lurzoru azidoetan aurkitzen da, gehienetan ingurune onbrofilo hezeetan, eta muinoetan zein mendietan aurki daiteke, baina azken honetan ohikoagoa da U. gallii.\nHorrez gain, Ulex europaeus-en populazioak, ingurumen baldintzak direla eta, morfologikoki desberdinak izan daitezke. Itsaslabarretan edo itsasotik hurbil bizi direnak, haize bortitzen menpe daudenez, tamaina txikikoak izaten dira eta adarkadura labur eta lodiak izaten dituzte. Bestalde, baldintza hauek jasan ezin dituztenak, indartsu hazten dira eta zuhaixken tamaina izatera heldu daitezke.\nUlex minor RothAldatu\nOte beltza (Ulex minor) 2 m-ko altuera izan dezakeen zuhaixka da, eta adarkadura irekia duena. Bere adarrak eta zurtoina iletsuak dira, eta ile hauek bi motatakoak izan daitezke: luzeak eta ikusgarriak edo motz eta adpresoak(beste organo batera hurbildua). Arantza primarioak 2 cm izan ahal dituzte, zuzen edo okertuta egon daitezke; eta arantza sekundarioen berdinak edo luzeagoak izan daitezke. Arantza sekundarioak eta tertziarioak ere badituzte, hauek meheagoak izan ohi dira, batzutan pila bat egon daitezke; eta fase primarioan faszikulatuta daude. Bestalde, filodio primarioak zurrun, arantzadunak, zuzenak edo zuzen-triangeluarrak eta iletsuak izan daitezke. Filodio sekundarioak, gainera, arantza bezain luzeak izan daitezke. Brakteolak 0,5-1 mm artean neurtzen dute, eta pedizeloa baino estuagoak izaten dira. Pedizeloa, bere aldetik, 1,5-5 mm artean egoten dira. Kaliza iletsua da, eta 7-8,5mm artean neurtzen du. Estandartea 7-10 edo 4,5-7 mm artean egon daiteke. Ploidiari dagokionez, diploideak dira; 2n = 32.\nEkologia eta banaketa geografikoaAldatu\nTxilardi eta sastrakadietan aurkitu daitezkeen zuhaizkak dira, normalean itsasaldean eta lurzoru azidoetan hazten dira. Banaketa geografikoari dagokionez, Ulex generoko espezieak Europako mendebaldean eta Afrikako ipar-mendebaldean aurki daitezke, baina espezie gehienak Iberiar penintsulan zehar hedatuta daude.\nGarai batean, hainbat erabilera eman ohi zitzaien Ulex generoko landareei: okinen labeetan erregai bezala erabili ohi zen, eta landareen errautsak ere oso erabilgarriak ziren detergente moduan erabiltzen zuten, alkalietan aberatsak direlako. Gainera, buztinarekin nahastuz gero, xaboia lor daiteke. Bestalde, adarren kimuak tea egiteko erabili daitezke; eta loreetatik tindagai horia ekoiztu daiteke.\n1886an, A. W. Gerrald ulexina izeneko alkaloidea aurkitu zuen Ulex generoko landare baten hazian. Ulexinak antzekotasun handia du zitizina izeneko alkaloidearekin, Cytisus laburnum landaretik erauzi zena.\nUlexinak sodio kanalak blokeatzen ditu, horregatik agente antiarritmiko bezala sailkatu da; hala ere, ez da gizakietan erabiltzen. Ikerketa berrien arabera, aktibitate antifungikoa ere aurkitu zaio ulexinari, izan ere, patogenoen aurkako defentsa eskaintzen du. Gainera, landarearen defentsa mekanismo bat izan daiteke, intsektuengan disuasio-efektuak sortzen baititu. Ulexina beste taldeetako landareetan aurki daiteke, esaterako, Genisteae tribuko eta Lupinus generoko espezie batzuetan.\n↑ «Ulex» www.unavarra.es Noiz kontsultatua: 2019-03-21.\n↑ Pardo, C.; Cubas, P.. (1988). Morfología de las semillas de género Ulex L. (Genisteae, papilionoideae). ISSN 0210-7708. Noiz kontsultatua: 2019-03-21.\n↑ «Flora Vascular - Toda la información detallada sobre la Flora Vascular | BioScripts.net» www.floravascular.com Noiz kontsultatua: 2019-03-21.\n↑ «Flora Vascular - Toda la información detallada sobre la Flora Vascular | - Especie: Ulex gallii | BioScripts.net» www.floravascular.com Noiz kontsultatua: 2019-03-21.\n↑ «Ulex europaeus: argoma,tojo, otea» www.cfnavarra.es Noiz kontsultatua: 2019-03-21.\n↑ (Ingelesez) «Uses of the golden gorse» Pharmaceutical Journal Noiz kontsultatua: 2019-03-21.\nAzken aldaketa 9 otsaila 2021(e)an, 21:17(e)tan\nOrriaren azken aldaketa: 9 otsaila 2021, 21:17.


Proposamen ausartak etxebizitzaren arazoaren aitzinean | Eleka | KAZETA\n2021 EKA. 09 - 07:30h\nProposamen ausartak etxebizitzaren arazoaren aitzinean\nEDITORIALA.- Erosle dirudunen eskubide indibidualak defendatzea ez dirudi zilegi denik gehiengoaren eskubideak urratzen direnean. Ez baita ahanztekoa etxebizitza duin bat ukaitea herritar guziek duten eskubidea dela, ez luxua.\nMikel Irastorza. © Guillaume FAUVEAU\nAzken hilabeteetan etxebizitzaren gaia agendaren erdi-erdian kokatu da Ipar Euskal Herrian. Protestak kasik aste guziz ikusten ari gara, kanpaina bat han bestea hemen, mugimendu berrien sorrera... Mobilizazio bat iragartzen hasia da udazkenerako. Arlo politiko eta instituzionala bete-betean astintzen du aferak. Euskal Elkargoak apirilaren 10ean onartu ditu lehen aldikoz Tokiko Etxebizitza Planaren orientazioak, besteak beste, urtero 2.600 etxebizitza eraikitzea aurreikusten duelarik. Hastapen batean, azaroan 2026 urtera bitarteko behin betiko plana ebatzi beharko du eta eztabaida bero presentatzen da.\nArrazoiak sobera dira horrela izan dadin, arazo larri baten aitzinean garelako. Covid-19ak eragin krisiak are gehiago korapilatu du dena. Datuen dantzan hasirik, ez genuke bukatuko, baina azken urte luzetako prezioen emendatze tendentzia larriagotu baizik ez da egin azken urtean. Egoera irudikatzeko, Biarritzek, Angeluk eta Baionak Euskal Herri osoko hiri garestienetakoak izateko «ohorea» dute. Biarritzen metro karratuak balio dituen 6.489 euroekin dena errana dago. Prezioen emendatzea Lapurdiko kostalde osoan gertatzen da ordea, eta emeki, barnekalderago ere.\nOndorioak agerikoak dira. Egun Ipar Euskal Herrian dauden etxebizitzen %27 bigarren etxebizitza dira edo hutsik daude. Urtean zehar bertan bizi ez diren eta aldizka heldu diren jendeek erosten dituzte bertakoentzat eskuraezin bilakatzen ari diren etxebizitzak. Gazteak biziki kaltetuak dira, baina ez dira bakarrak, krisi sozial eta ekonomikoak gizartean den prekarietatea sakondu baitu azken hilabeteetan. Merkatua horrela dago, libre, bakoitzak ahal duena egiteko. Eta nahi duena, ahala izanez gero. Haatik, erosle dirudunen eskubide indibidualak defendatzea ez dirudi zilegi denik gehiengoaren eskubideak urratzen direnean. Ez baita ahanztekoa etxebizitza duin bat ukaitea herritar guziek duten eskubidea dela, ez luxua.\nOrain arteko neurriak aski eraginkorrak ez badira, gizarteari proposamen berritzaileak aurkeztea desiragarria litzateke\nGizartearen ezinegonak presio soziala berpiztu du. Alta, soilik egoera agerian emateak eta ardurak dituztenak seinalatzeak berez ez ditu aterabideak ekarriko. Proposamen ausartak behar dira bertako herritarrei aterabideak emateko eta itxaropen berriak pizteko. Bakoitzak du bere rola, baina alderdi politiko eta instituzioak dute arduraren zati nagusia. Egin denarekiko laudorioan edo kritikan gelditzea ez da soluzio bat. Orain arteko neurriak aski eraginkorrak ez badira, gizarteari proposamen berritzaileak aurkeztea desiragarria litzateke. Hainbat herritan bigarren etxebizitzen jabeei zergak emendatzen hasi dira eta beharbada neurri hori orokortzea izan daiteke bideetariko bat, legez egin daitekeena.\nBeste erreferentzia bat Korsikako Asanbladak gehiengoz erabakitako bizitzaile estatusa izan zen. Mediterraneo itsasoko uhartean bost urtez iraunkorki bizi behar izatea finkatu zuten etxebizitza bat erosi ahal izateko. Edozein gisaz, frantziar Estatuak gaur gaurkoz ateak hetsi dizkio gisa horretako arautzeari, bide batez, korsikarren gehiengoaren erabakia zapuztuz. Berriki Bretainian hedatzen hasi den proposamena da, kasu horretan urtebetekoa litzatekeelarik jabetza erosteko epea. Bide horrek xede argi bat du: bigarren etxebizitzen inflazioari eta espekulazioari muga sendoak ezartzea eta baita prezioen apaltzea eragitea ere.\nDeigarria da Euskal Herrian oraingoz ideia horrek sobera oihartzunik ez ukaitea, lege beraren pean gaudenean. Korsikarrek ideki zuten bidea, ikustekoa da bretainiarrek noraino eramaten duten, eta badirudi beste lurralde batzuetan ere lekukoa hartzeko gogoa duenik badela. Legea oztopo da kasu honetan, frantziar Estatuaren borondate ezaren heinekoa. Aspaldian denen ahotan dabilen Kontseilu Konstituzionalaren mehatxua ere presenta liteke. Halere, beste gai batzuekin bidelagunak aurkitu izan diren bezala, honetan ere posible izan daiteke indar harremanetan urradurak eragitea. Gaurko merkatua legeak arautzen badu, hura aldatzeak baitezpadakoa dirudielako.


2021 Scorpio Horoskopoa - Eskorpioia\n2021 Scorpio Horoskopoa\n2021eko Urteroko Eskorpioiaren Horoskopoa x\nIzpiritua:Askatu, Gogoratu, Helburuak, Pazientzia.\nPandemiaren ondoren bisitatu beharreko lekuak:Jordan, Zeelanda Berria, Maroko.\nIkasi beharreko gauzak:Eskia, Lorezaintza, Kama Sutra.\nAurten ez da hain zuzen ere Eskorpioen munduan hasi, harremanak Uranok zure zazpigarren etxean eroritakoak baitira eta kalterako Marte urtarrila hasi bezain laster sartzeko zorian dagoelako. Ez da tokirik egongo askatasun pertsonalarekin, lotura posesiboekin eta zeloekin nahasteko, eta horiek guztiak utzi nahi dituzu 2021. urtean zehar. Sekretuak agertzekotan dira eta iraganean ondo ezkutatutakoa lehertu ohi da. . Informazioa espero ez duzunean eta aurre egiteko prest sentitzen ez zarenean etorriko da.\nZorionez, kementsu zaude eta denbora behar izanez gero amaierako puntuak, birak eta etenaldiak lortu dituzten gaiak kudeatzeko zer behar duzu. Energia zaharrek jada ez dute funtzionatuko, eta azken orduko abenturei ekitea erabaki dezakezu, aurrera egin, ibilbidea aldatu eta lanbide, bikotekide edo etxea aukeratu. Aldaketa handien erdian, pozik eta poza aurkituko duzu Eskorpio guztiek egiten duten moduan, eta ezer ez zaizu oztopatuko urak probatu ondoren eta zure burua zoriontsu izateko behar duzuna egitea segurua dela.\nSaturnoren eta Uranoren lauki errepikakorrak eta sakonak sentitzen dira zure zazpigarren eta laugarren etxearen bidez, maneiatzeko errazak ez diren ekaitz emozionalak sortuz. Zure etxeko segurtasunaren eta eredua apurtu eta hain zorrotza den zerbait aldatzeko gogoaren arteko borroka erakusten dute, ezen ez zaude ziur horretarako trebetasunik edo ausardirik duzun ala ez. Fedea zalantzan jartzen da eta zure gogoa ere bai. Jarrai aktibo eta mugimenduan, zure fisiologia nahikoa indartsua izan dadin etorkizuna plataforma solidario batean lurreratzeko. Lortu zure gorputza ordenan eta egoerak ez dira kontroletik aterako diren bezain bizirik iraungo.\nUdazkeneko hilabeteek lasaitasun handiagoak ekartzen dituzte, lana behar adinako denbora alde batera utzi behar denean gai pertsonalak garatu ahal izateko. Zure senaren laguntza ohikoa baino sendoagoa da eta zure buruarenganako fedea hazten joango da urte hasieran izaten diren erronken aurrean. Bakardade uneak gorde behar dira. Meditazioak eta lan espiritualak mirariak ekar ditzakezu zure gogo irekiaren ahalmen osora joaten zarenean.\nAurtengo lehen seihilekoak zure fisiologia zalantzan jarriko du eta tentsio handia ekarriko du zure plakan. Entzun ezazu zure gorputza, gogoeta egin eta ahal duzun guztietan erlaxatu. Espasmoek zure sistema immunologikoa eragingo dute eta gerrarako erantzuna sor dezakete, giltzurrunetako edo gibeleko arazoak sortuz, erasoa modu eraikitzailean erabiltzen ez bada. Orain bizitzen ari zaren askapen prozesua zure nerbio sistema zentralarekin lotuta dago eta noizean behin agortzeko moduko denbora eta pazientzia behar ditu. Ekainaren amaieran atseden hartzen igarotzea da laneko errutinak zure errealitate psikologikoan eta fisikoan eragiten duen presioa ekiditeko.\nHelburu profesional ugariren alde borrokatzeko adinako indarra baduzu, zure mundu emozionala ez dago hain egoera onean urte hasieran. Hartu zure denbora eta eman zure buruari eta besteei espazioa tarte egokiak sortzeko eta zure erabaki eta sinesmenetan sartzeak saihesteko. Inperatibo moral okerrak oztopatzen dituzte eta desleialtasunak harridura sor lezake edo muga gainditu dezake, harreman intimoen konfiantza falta bada. Jeloskortasun suntsitzaileetara jo beharrean, jarraitu zeure buruarekin eraikitzailea eta mantendu zure balioa bidean urrats guztietan. Zerbait ez badabil, agian beste urrats bat eman eta irribarrea eragiten dizuten kontaktuak aurkitu behar dituzu.\nMantendu zaitez manipulazio eta xantaia emozionalen edozein motatatik salbu. Ordena zure harremanean sartu behar da eta familiak erromantizismoaren arloan hazten den guztiaren oinarri solidarioa izan behar du. Ez konformatu eta ez egin gehiegi konpromisoa edo askatasunean leher zaitezke azkenaldian zure mundua kutsatu duten murrizketa gehiegiez nazkatuta egoteaz. Eman zeure buruari arnasa hartzeko eta nahikoa denbora bakarrik pasatzeko egunero dituzun kontaktuetatik sortzen diren sentimenduak birsortu, kargatu eta metabolizatzeko.\nUrte gogorra baina eraikitzailea da enpresa pribatu eta familiarentzako eta zure nagusia izateak ideia ona dirudi oraintxe bertan. Lankidetzak eta lankidetzak estresa izan dezaketenez, beti B plan bat zure mahukan, zuk bakarrik ezagutzen duzuna eta konpromisoa hartu beharrekoa, bakarrik. Lan handiak eta lan handiak eramango zaitu anbizioak, ziurtatu aukeraketa bakoitzaren atzeko planoan emoziozko zurrumurrua prozesatzeko behar duzun denbora hartzen duzula. Proiektu garrantzitsuak amaituko dira, eta epe luzerako konpromisoak azkenean askatu ahalko dizkizute jarraitu beharreko hobari handiekin. Bidegabekeria ikusten baduzu eta baloratzen ez bazara, zure burua defendatzeko edo jada ondo sentitzen ez diren inguruetatik urruntzeko unea da. Egin maite duzuna eta sormen prozesuak barnean daramazun energia eta maitasuna biderkatuko ditu senak jarraibideak ematen dituen moduan edozein erronkaren bidez.\nIrakurtzen Dut Aukeratu Ikurra Kaprikornioa Bitxiak Minbizia\nlibrak eta piszak elkarrekin egin


Gizarte Zientzia, Literatura eta Linguistika zikloaren baitan Identitatearen eraldaketa euskal literatura garaikidean ikastaroa zuzenduko du Jon Kortazarrek Iratxe Esparzarekin batera, euskal literaturak kultur eta harreman identitatea, memoria eta genero identitatearekin duen harremana aztertzeko. Irekiera eta itxiera hitzaldiak (ekainaren 26 eta 27an) Tel Aviveko Unibertsitateko Itamar Even Zohar-ek emango ditu.\nEusko Ikaskuntzako bazkide den Jon Arozamenak Mugaz besteko lankidetza: Azterketa eta esperientziak ikastaroa zuzentzen du. Helburu hauek ditu: Europar Batasuneko egungo mugaz gaindiko lankidetzaren testuingurua aztertzea, Hegoalde eta Iparraldeko harremanen egungo egoera islatzea, mugaz gaindiko eta nazioz gaindiko lankidetzaren arrakasta kasuak ezagutzera ematea eta gure testuinguruan mugaz besteko ekimen berriak sustatzea.\nIkastaroa irailaren 5 eta 6an izango da, frantsesez, gazteleraz, eta euskaraz, eta aldi bereko itzulpena egingo da hiru hizkuntzetara.


Fabrikazio aurreratuaren eta biozientzien lan aukerak erakusteko foroak, Bizkaiko teknologia parkeetan | El Correo\nZurekinFabrikazio aurreratuaren eta biozientzien lan aukerak erakusteko foroak, Bizkaiko teknologia parkeetan\nFabrikazio aurreratuaren eta biozientzien lan aukerak erakusteko foroak, Bizkaiko teknologia parkeetan\nZamudioko Teknologia Parkea.\nIkasleak puntako enpresa teknologiko hauen instalazioetara sartu ahal izango dira, gaur, Besteak beste: ESS Bilbao, Itelazpi eta Fabrikazio Aeronautiko Aurreratuko Zentroa, CFAA\nEL CORREO Lunes, 11 marzo 2019, 23:20\nIkaslan Lanbide Heziketako Institutu Publikoen Elkarteak, Hetel Lanbide Heziketako Ikastetxeen Elkarteak eta Euskadiko Parke Teknologikoen Sareak , Batxilergoko ikasleei fabrikazio aurreratuaren eta biozientzien lan aukerak erakusteko, LH-Parke III. Foroak antolatu dituzte. Foroak gaur asteartean izango dira eta gazteek aukera izango dute horrela Arabako, Bizkaiko eta Gipuzkoako parke teknologietako puntako enpresetara bisitak egiteko.\nEgitasmoaren arduradunek nabarmendu dutenez, zibersegurtasuna, fabrikazio aurreratua eta biozientziak dira gaur egun hazkunde itxaropen handiena duten sektore ekonomikoetako hiru. Euskal parke teknologikoak hiru arlo horietan espezializatu dira pixkanaka, eta enpresek etengabe eskatzen dute talentua horietan.\nHorrela, profil beharrizan horri erantzun ahal izateko, gaur, Euskadiko Parke Teknologikoen Sareak ateak zabalduko dizkie LH-Parke III. Foroan parte hartuko duten Batxilergoko ikasleei. Azken edizioan deialdiak izan zuen arrakasta errepikatzea espero dute antolatzaileek; iaz 800 ikaslek bertatik bertara ezagutu zituzten Lanbide Heziketak eta euskal parke teknologikoetan jarduera garatzen duten enpresek eskaintzen dizkieten lan aukerak eta garapen profesionala.\nHorrela, Bizkaiko Parke Teknologikoa bisitatuko duten ikasleak puntako enpresa teknologiko hauen instalazioetara sartu ahal izango dira, besteak beste: ESS Bilbao, Itelazpi eta Fabrikazio Aeronautiko Aurreratuko Zentroa, CFAA.\nBestalde, aeronautikako, ingeniaritzako eta biozientzietako sektoreek dute Arabako Parke Teknologikoko enpleguaren %25, %20 eta %12, hurrenez hurren, eta ikasleek aukera izango dute sektore horietan erreferentzia diren enpresa batzuk ezagutzeko, besteak beste, Aernnova, AEG Power Solutions Ibérica, CIC Energigune edo I+Med.\nAzkenik, Gipuzkoako Parke Teknologikora joango diren ikasleek biozientzien sektorean lider diren enpresek egiten dituzten ikerketa aitzindariak ezagutu ahal izango dituzte: VIVEBiotech, ILine Microsystems edo BCBL.\nJardunaldia amaitzeko, hiru parkeetan aldi berean egingo den hitzaldi programa bat antolatu dute. Egun lan munduan sartuta dauden LHko ikasle ohiek Lanbide Heziketaren enplegagarritasun handia nabarmenduko dute, %86 inguruko batez besteko tasa baitu, eta ziklo industrialetan ia %100ekoa. Gainera, azalduko dute prestakuntza dualak haien lan aurreikuspenak nola hobetu zituen (batzuetan unibertsitateko titulazioa lortu ondoren ere bai), bai eta aurreikuspen ekonomikoak ere.\nLH-Parke Foroa Euskadiko Parke Teknologikoen Sarearen 2017-2020 aldirako Plan Estrategikoan sartuta dago, eta bere helburuen artean dago gazteenen artean bokazio zientifiko-teknologikoak ahalbidetzea. Hain zuzen ere, sarean txertatutako 530 enpresak dira euskal industria egituraren punta, I+G arloko inbertsio handiari esker (Euskadiko gastu osoaren %42) eta, batez ere, goi mailako titulazioetan nahiz erdi mailakoetan talentua biltzeko gaitasunagatik.\nIzena eman ezazu martxoaren 16an izango de Kontari eta Kantari programaren saio berrirako Nikki Hill amerikarraren kontzertua, larunbatean, Hell Doradon


�Indar faxistek bahitu nahi izan zuten oroimen historikoaren� kronika osatu dute Gernikan\n«Sustrai erreak 2. Guernica 1937» liburuak bonbardaketako lekukotzak, alemaniar eta italiarren erantzukizunak eta hildakoen izen-abizenak bildu ditu. Orain 25 urte argitaratutakoaren bertsio osotuagoa da.\nBardoen finalerako sarrerak izango dira goizean leihatilan\nDiputaci�n da luz verde para Astra y Gorro�o exige una �rectificaci�n p�blica�\nUn Campe�n Mundial de Memoria, imagen del Guggenheim\nEuskal Herrira zabalduko da Donostiaren kultur hiriburutza\nAurtengo maiatza Donostiarentzat ez ezik, Euskal Herri osoarentzat izango da berezia. Izan ere, Donostia 2016 hautagaitzaren bulegoak Olatu Talka jaialdia antolatu du hirugarren urtez eta aurtengoa berezia izango da, Euskal Herriko hainbat herri eta hiritara joango baita maiatzaren 11tik 13ra. Bilbotik Baionara eta Donostiatik Arantzara.\n�El primer origen del collage, que se le ha atribuido a Picasso, es de su padre�\nKultura atzerrian zabaltzeko laguntza berrituak argitaratu ditu Etxeparek\nAllan Poeren beldur sentimendua eta Defoeren abenturak ekarri ditu euskarara Urrezko Bibliotekak\nIraganaren izaera konplexua (eta IV)\nLambchop y Willie Nile Band compiten en atractivo el mismo d�a, pero en horario diferente\nLos aficionados a estilos como el folk-rock, la americana, el toque crooner, el soul y el rock lo tienen complicado al coincidir hoy en Bilbo dos proyectos de peso internacional, Lambchop y Willie Nile.\nOcho grupos en el inicio del ciclo Udaberri Fest de Zarautz\n�Sortuko dira besteak� contin�a la serie de homenajes a Xabier Lete\nEtorkizuna Kontzeptuak konpainia sortu da, euskal dantza berritzeko\n�Blancanieves� El cuento seg�n Tarsem


ISEO Kantu biluziak - Fucktotum\nISEO Kantu biluziak\nFucktotum | 2022-01-25 13:41\nIseo & Dodosound bikoaren partaide, bakarkako lanak ere argitaratuak ditu Iseok. Oraingoan, ordea, euskara hutsean kantatutako E.P. honekin ustekabean harrapatu gaitu. Mikel Laboa, Benito Lertxundi, Hertzainak eta Berri Txarraken bertsio bana grabatu ditu, era guztiz biluzian eta bere etxean. Jarraian datorren elkarrizketan lan berriaren inguruko xehetasunak eskatu dizkiogu.\nEtxean eta etxetik sortu dira kantuok. Freskotasuna eta bat-batekotasuna irradiatzen dute, eta era berean introspekzio sosegatua. Mikel Laboaren “Txoria txori” kantuarekin hasten da diskoa. Lehenago ere grabatua zenuen zure beste proiektuan.\nHala da, abesti honek denbora luze darama nirekin, aldez aurretik Iseo & Dodosounden bira batean abestu izan dugu, eta oraingoan formato organikoago batean atera da, ahotsa eta gitarrarekin.\nIseo & Dodosound bikotean egiten duzun hip hop estilotik hain urrundaude kantu biluziok... Zer dela eta aldaketa hori? Nola bururatu zitzaizun euskal kantuen bertsio E.P. bat egitea?\nGrabazio biluziak dira, barne barnetik mundura jauzi egiten dutenak. Zure ibilbidearen jarraitzaileek sorpresa hartuko dutela uste duzu?\nGrabazioan zehar, zure txakurren hankapausoak entzuten dira, baita negar txikiren bat ere. Guztiz homemade izan da kantu hauen grabazioa!\n%100 homemade. Horrela atera ziren hartzeak eta horrela kaleratu dira. Ez nekien grabatzen geundela! Beraz bai, naturaltasun hori guztiz soma daiteke. Gaur egun gero eta gehiago faltan botatzen dut kutsu erreal hori, internet eta sare sozialetan badirudi egizkoa dena gero eta gutxiago ikusten dugula, eta arriskutsua izan daiteke gure osasun mentalarentzako. Beraz EP hain gordin eta huts bat ateratzea interesgarria ikusi nuen kontu honi kontrastea egiteko. Horrela da bizitza, artifizorik gabe eta bere akatsekin. “Txoria Txori”-n adibidez, akorde oker bat eman nuen eta segidan zuzendu nuen (argi entzun daiteke). Editatu ahal genezake, baina ez nuen hortan pentsatu, egia esan. Horrela abestu nuen eta horrela kaleratu da.\nAukeratutako lau artistak euskal musikagintza modernoaren zutabe dira: Hasi Mikel Laboa eta Benito Lertxunditik, eta nola ez, Hertzainak eta Berri Txarrak arte. Berri Txarraken “Eskuak” argitaratu zenean 10 urte zenituen, eta beste hiru kantak zu jaio baino lehenagokoak dira. Kuriositatea daukat, jakin nahi nuke zu bezalako artista gazte batek nola ikusten dituen artistok: euskal musikagintza bere osotasunean maite duzu, Ez Dok Amairuk bultzatutako berpizkundearen ondorio bezala, ala artista konkretu batzuk maite dituzu?\nBenitoren “Baldorba” 25 urte dituen euskal kantu klasikoa da. Bide batez, zure kantatzeko era Orioko artistak maite duen modukoa da: emakumeek barnerantz kantu egiten dutenean sortzen duten goxotasunaz jantzia dago. Era berean, zure fraseatzeen ondorioz, gaurkotasun punttu bat ematen diozu. Oso bertsio ederra da; bide batez, aipatu ditudan ezaugarri guzti hauek E.P. honetako lau kantuentzat balio du.\n“Aitormena” kantua gure musikagintzako historiara pasa zen argitaratu zenetik. Berriro ere, beste dimentsio batera eraman duzu: biluztasun intentsua, ahots bikoiztu leuna, gitarra akustikoa... kantuok zuzenekoetara eramateko asmorik baduzu? Ez litzake nolanahikoa izango...\nPentsatu nuen hasiera batean, baina egia esan Iseo & Dodosounden disko berria amaitzen ari gara eta ez diot denbora eta kontzentraziorik lapurtu nahi. Prozesu luzea da disko batena, beraz zuzenekoetara eramatekotan, aurrerago izango da.\nBerri Txarraken “Eskuak” argitaratu zen unetik ezagutu zenuela suposatu daiteke. Generazionalki gertuen duzuna da. Esan gabe doa, kantu horren jatorrizko bertsioaren antipodetan dagoela zurea. Melodiari zuku gehiago atera diozu eta magia hutsa lortu duzu.\nMila esker zure hitzengatik. Berri Txarrak nire goiz nerabezaroko talde oso garrantzitsu bat izan da, eta duela bi urte haien azkeneko biran Kobetamendin eman zuten kontzertura abestera gonbidatu nindutenean… zerbait mugitu zen nire barruan. “Eskuak” eta “Biziraun” abestu genituen elkarrekin, eta bi urte beranduago nire omenaldi txiki hau agertu da bidean.\nZure beste taldearen proiektukide den Dodosoundek ekoitzi du lana. Masterizazioa, aldiz, Alex Psaroudakis ingeniari estatu batuar prestigiotsuak egin du. Nola heldu zinen harenganaino?\nLau kantu hauek argitaratuta, hurrengo galdera argi dago: zuzenekoetara jauzi egingo duzu? Eta hala balitz, zein errepertorio aukeratuko zenuke?\nBide batez, zure ibilbideari buruz gehiago jakiteko aprobetxa dezagun. Iruñean jaio zinen 1991n. Noiz hasi zinen gitarra jotzen edo abesten?\nNire amaren gitarrarekin ikasi nuen, etxean, nire kabuz lehendabiziko akordeak jotzen. 15 urte inguru nituen, baina 6 urterekin hasi nintzen pianoa jotzen. Musika beti izan da gure etxean, gure familian. Eta abestu, betidanik egin dudala esango nuke.\nIruñea eta Bartzelona artean bizitu zinen, baita bakarkako hainbat lan argitaratu ere. Iseo & Dodosound izenarekin argitaratu zenuten lehen lana 2014an, baina noiz izan zen Dodosoundekin lehen kontaktua? Reggae, dub, rub-a-dub eta abar landuaz zuen izena ezagun egiten hasi zen eta hainbat jaialditan parte hartu zenuten: Viña Rock, Rototom Sunsplash, Festival de la Luz (A Coruña), Télérama Dub Festival eta International Dub Gathering-en, besteak beste. Bapatean, 2021 honetan, bakarkako diskoa argitaratzea erabakitzen duzu...\nHala da, baina bakarkako lan honek ez du esan nahi Iseo & Dodosound amaitu denik, izan ere gure disko berria amaitzen ari gara eta esan dezagun EP hau bidean gurutzatu zaidala pentsatu gabe. Iseo & Dodosound elkarrekin musika egiten hasi ginenetik nire bakarkako proiektua alboan mantendu dut, baina beti bizirik, kasu honetan bezala.


EAEko Irakaskuntza Pribatua. Sindikatuen oharra - Steilas\nEAEko Irakaskuntza Pribatua. Sindikatuen oharra\nKRISTAU ESKOLAREN JARRERA INMOBILISTAREN AURREAN SINDIKATUOK PRENTSAURREKOA DEITZEN DUGU HURRENGO MOBILIZAZIOEN BERRI EMATEKO\nMartxoaren 20ko greba egunaren ostean sindikatuok sektoreko patronal guztiei egoera desblokeatuko lukeen proposamena egiteko konbitea luzatu genien. Tamalez, Kristau Eskolak egungo testuinguruan kokatu gaituzten planteamenduekin erantzun digu.\nGizarte ekimeneko langileok kalera atera ginen pasa den martxoaren 20an hitzarmen berria eta benetako negoziazioa eskatzeko. Egun horren ondoren, sindikatuok patronalak enplazatu genituen ohar baten bidez egungo testuingurua desblokeatuko luketen proposamenak egin aldera. Lau patronaletik hiruk ez zuten erantzun. Kristau Eskola, hiru asteren buruan, aurreko astean erantzun zigun orain arte erabilitako dialektika bera erabiliz: negoziatzeko borondatea dauka ikastetxeen egonkortasuna mantenduz. Gogorarazten digu, era berean, Negoziazio Mahaian entregatutako dokumentuak eta Mahai Tekniko batera gonbidatzen gaitu aurkeztutako datuak kontrastatzeko. Gaineratu egiten du publikoaren gatazka konpontzera itxaroten dagoela Hezkuntza Sailak bere aldarrikapen ekonomikoei erantzun diezaien.\nSindikatuok, KEk azken urteetan izandako jarrera inmobilista mantentzen duela baloratzen dugu. Neurri bakar bat ere ez digu aurkeztu prozesu negoziatzaile berri bati hasiera eman diezaiokeena eta ardura Administrazioari trasladatzen saiatzen da. Horren aurrean, langileon aukera bakarra mobilizazioa da – edo murrizketen betikotzea eta lan baldintzen galera onartzea-. Ziurtasun honek bultzatuta, hurrengo ostegunerako prentsaurrekoa deitu dugu, hiruhilabete honetarako greba deialdien berri emateko.\nLangileok eta gure interesak indartuta atera ziren martxoaren 20ko egunetik, sekulako jarraipena izan baitzuen grebak. Zabaldu egin zen batasun eta sendotasun mezuak jarraipena izan behar du hiruhilabete honetan, izan ere, horrek eta ez beste ezerk egingo baitu posible desblokeoa eta akordioaren sinadura.\nEuskal Herrian, 2018ko apirilaren 23a\njoakin2018-06-26T02:36:30+02:002018 24 apirila |Albisteak, Pribatua EAE|


Irekia Eusko Jaurlaritza - Gobierno Vasco :: Lehendakariak ziurtatu du Eusko Jaurlaritzaren “etengabeko obsesioa” langabeziaren datu “ikaragarriak” konpontzea dela\nLehendakariak ziurtatu du Eusko…\n\nLehendakariak ziurtatu du Eusko Jaurlaritzaren “etengabeko obsesioa” langabeziaren datu “ikaragarriak” konpontzea dela Iturria: Irekia\n\n\n\n\nLópezek krisialditik irten garela ulertuko du soilik "langabetuen kopurua murrizten hasten denean"\nPatxi López lehendakariak ziurtatu du bere gobernua "jakitun" dela pertsona askok, langabeziaren zifren atzean, pairatzen duten errealitate "ikaragarriaz". Hasi den 2010 "gogorraren" aurrean, Lópezek azaldu du Jaurlaritzak neurriak hartzen jarraituko duela, "inor bakarrik baztertuta geratu ez dadin".\nPatxi López lehendakariak ziurtatu du Eusko Jaurlaritzarentzat "etengabeko obsesio" bat dela atzo ezagutu ziren datu "ikaragarriak" konpontzea. Lópezek azaldu du 2010. urtea "gogorra izango dela euskaldunontzat, nahiz eta ekonomia jada hasi den krisitik irteten", zeren "oraindik arazoak izango ditugu enpleguarekin". Krisitik azkarrago irteteko, lehendakariak, bere gobernuak abian jarritako neurriak nabarmendu ditu, besteak beste, +Euskadi 09' programan jasotakoak, lehendakariaren arabera, programa horrek "nahikoa ondo funtzionatu baitu".\nEkitaldia Elgoibarko Makina Erremintaren Institutuaren egoitzan ospatu da. Lehendakariaz gain, bertan izan dira Bernabé Unda Industria eta Berrikuntza sailburua, Gemma Zabaleta Lan eta Gizarte Gaietarako sailburua, Markel Olano Gipuzkoako diputatu nagusia, Alfredo Etxeberria Elgoibarko alkatea, Joxean Egaña MEIko zuzendaria eta Xabier Ortueta MEIko presidentea. Institutu honen 20 urteko historia laburtzen duten irudiak eta bideo bat ikusi ondoren, lehendakariak Alberto Ortueta zendutako presidentearen omenezko plaka bat desestali du. Lehendakariak omenaldiaren irudia ekitaldian parte hartu duen bere alargunari eman dio. Amaitzean, MEIren Museoa bisitatu du; bertan Fernando Calleja artistaren eskultura-pinturen erakusketa bat dago.\nBere hitzaldian, lehendakariak, langabeziari aurre egiteko bere gobernuak abian jarritako neurriak nabarmendu ditu, besteak beste, +Euskadi 09' programan jasotakoak, lehendakariaren arabera, programa horrek "nahikoa ondo funtzionatu baitu". "Datozen hilabeteotan, + Euskadi 09 neurri berezien barruan, enplegu eskaintza gauzatu ahal izango da. Neurri horien bidez 7.000 lanpostu eskainiko dira, egoera arinduko dutenak", gehitu du. Aurretik azpimarratu du Eusko Jaurlaritzaren helburua, langabeziaren aurkako borrokan, "jada dauzkagun enpleguak babestean, galdutakoak berreskuratzean eta pertsona guztiek beren bizitza proiektua baldintza onuragarrietan garatu dezaten beharrezkoak sortzean" oinarritzen dela.\nLehendakariak ziurtatu du bere gobernuak "jakin badakiela" langabeziaren datuen atzean "beren bizitza proiektua aurrera ateratzeko zailtasun handiak dituzten pertsonak" daudela. Horregatik, Gasteizko gobernuak krisia amaitutzat joko du soilik "langabetuen kopurua murrizten hasten denean", argitu du. "Eta bitartean enpresei laguntzeko programak mantenduko ditugu, eta Lan eta Gizarte Gaietarako Sailetik neurri batzuk abian jarri ditugu, inor bakarrik baztertuta geratu ez dadin", amaitu du.\nIldo horretan, lehendakariak, Eusko Jaurlaritzak "gure enpresak finantziazio ildoekin bermatzeko, proiektu bakar bat ere eror ez dadin" egin duen apustua baloratu nahi izan du, krisi une hauetan. Laguntza horiei, lehendakariak, "internazionalizazioa" kontzeptua gehitu die, "merkatu berriak lortzeko eta irabazteko berme bakarra" delako.\nLópezek onartu du ez dagoela "makila magikorik" eta, beraz, krisitik irteteko giltzarria "langileen prestakuntza, gure teknikarien prestaketa eta gure ikertzaileen bikaintasuna" direla.


GEOPARKEAN GIDARI IZATEKO TREBAKUNTZA IKASTAROA - Geoparkea - Flysch & Karst experience\nGEOPARKEAN GIDARI IZATEKO TREBAKUNTZA IKASTAROA\nEuskal Kostaldeko Geoparkearen apustu nagusia irteera gidatuen eskaintza zabal bat mantentzea da. Irteera hauen kalitatea bermatzeko, ezinbestekoa da ondo trebatutako gidariak edukitzea, hauek izango baitira gure lurraldearen balio nagusiak interpretatu eta modu erakargarri batean bisitariei azalduko dizkietenak. Neurri handi batean, gidari hauen gaitasunarekin lotuta doa bisitariaren asebetetzea eta poztasuna.\nGeoparkean interesa duten gaietan gidariak trebatzea. Ikastaroan Geoparkeko ondare geologikoa, ekologikoa eta kulturala landuko dira eta gidarien lanarekin loturik dauden interpretazioa, komunikazioa eta taldeen kudeaketaren inguruko ideia orokor batzuk ere azalduko dira.\nIkastaroaren egitura eta datak\nAzaroak 10 – 12. Azalpen teorikoa. (12 ordu)\nGeoparkeko gai nagusien azalpena, Geoparkearen funtzionamendua, Geoparkeen Munduko Sarea, komunikazioa....\nAzaroak 16 – 22. Irteera gidatuak. (16 ordu)\nGeoparkeak eskaintzen dituen irteera gidatuak egingo dira, diskurtsoa, protokoloa eta egitura lantzeko.\nAzaroak 23 – 26. Praktikak eta akreditazioak.\nIkasleak ebaluatuak izango dira irteera gidatu batean ariketa praktiko bat eginez. Kontuan hartuko dira:\n- Diskurtso interpretatiboa menperatzea eta gaiaren ezagutza.\n- Tadearen aurrean komunikatzeko gaitasuna.\nIkasle bakoitzak interesaturik dagoen irteeretan soilik akreditatzeko eman ahal izango du izena.\nPlaza kopurua, prezioa eta ikasleen profila\nPlaza mugatuak (20 ikasle)\nEgun Geoparkean gidari lanak egiten ari direnentzat edo etorkizunean aktibitate hau garatu nahi duten profesionalentzat zuzendua.\n20 eskaera baino gehiago jasoko balira, Geoparkeak aukeraketa bat egingo du. Hauek izango dira kontuan hartuko diren merituak:\n- Titulu akademikoa.\n- Hizkuntza tituluak.\n- Gidari lanean esperientzia izatea.\n- Jarduerarekin loturiko beste meritu batzuk.\nIzena emateko ikasle bakoitzak 50€ ordaindu beharko ditu seinale moduan. Kopuru hau ikastaroa amaitzerakoan itzuli egingo zaie ikasleei, baldin eta, gutxienez, ordu teoriko eta irteeren %80 egin baditu.\nKoadernoa, karpeta, boligrafoa…\nGeoparkearen promoziorako eta ezagutzarako materiala (liburuxkak, mapak, gidaliburuak, panelak… )\nHitzaldi teorikoen PDFak eta gomendatutako bibliografía.\nAkreditazioetan parte hartzeko hitzaldi teorikoen eta irteeren 80%-an parte hartzea beharrezkoa izango da.\nGidariaren akreditazioak 2 urteko iraupena izando du. Denbora tarte honetan irteera berriak edo aldaketak egongo balira, Geoparkea akreditatutako gidariekin kontaktuan jarriko litzateke informazioa eguneratzeko.\nIkastaro honetan eskaintzen den akreditazioa Geoparkean lan egiteko gaitzen du soilik. Ez da titulu ofizial bat.\nIkastaroa bi hizkuntzatan eskainiko da, euskaraz 1 eta gazteleraz 2.\nBidali “curriculum vitae”a eguneratua geoparkea2015@geoparkea.com helbidera.\nIzena emateko epeak:\nLehen aukeraketa: urriaren 13tik 23ra.\nGainerako plazak: azaroaren 6ra bitartean.\nAzaroak 10. Algorri interpretazio zentrua (Zumaia)\nHarrera eta ikastaroaren aurkezpena. (Leire Barriuso) 1\nEuskal kostaldeko Geoparkea eta geoparkeen sarea. (Leire Barriuso) 1\nGeoparearen geologia orokorra eta testuingua. (Asier Hilario) 2\nGeoparkearen geologia interesguneak. (Asier Hilario) 2\nAzaroak 11. Algorri interpretazio zentrua (Zumaia)\nGeoparkearen ekologia, flora eta fauna. (Gontxalo Torre) 1\nGeoparkearen naturgune babestuak. (Jon Zulaika) 1\nGeoparkearen arkeologia eta historiaurrea. (Sonia San Jose) 1\nHistoria, ohiturak, arkitektura, festak… (Ane Mendizabal) 1\nAzaroak 12. Algorri interpretazio zentrua (Zumaia)\nKomunikazioa eta taldeen kudeaketa (Deusto Unib.) 2\nGeoturismoa. Kontzeptuak eta geoparkean aplikazioa. (Asier Hilario) 2\nInterpretazio materiala eta irteera gidatuak (Asier Hilario y Leire Barriuso) 1\nZumaia – Deba – Zumaia + Ruta del flysch + 7 hondartzak (Txalupaz)\nFlysch beltza (Deba)\nIrteera geologikoa (Zumaia)\nMarearteko zabalgunea (Zumaia)\nNautilus + Mutriku marinela (Mutriku)\nKarsteko zaporeak (Olatz)\nAkreditazioak azaroaren 23tik 26ra bitartean egingo dira eta irteera bakoitzean interesatuta dauden pertsona kopuruaren arabera antolatuko dira. Partaide bakoitzaren akreditazio egutegia azaroaren 20an argitaratuko da.


Sant Francesc basilika (Palman) | Ramon Llull\nHome > Ramón Llull bidean Mallorcan > Sant Francesc basilika (Palman)\nRAMON LLULL SANT FRANCESC BASILIKAN\nBasilikaren burualdeko kapera batean Ramon Llullen hilobia ikus dezakegu. Gaston Vuillerek dioenez, Llullen gorpua bertan dago fraide frantziskotarrek beren komenturako eskatu zutelako, Llull ordena horri loturik egon zelako. Izan ere, lehen asmoa, ondoko Santa Eulàlia elizan hilobiratzea zen, bertan baitzeuden bere gurasoak eta ahaideak.\nKomentu hori 1281ean eraiki zuten fraide frantziskotarrek gaur dagoen lekuan. XIX mendetik aurrera, kartzela, militarren kuartel eta entzutegi izan zen. 1906an, bertan finkatu ziren Hirugarren Ordena Erregularreko frantziskotarrak. Komentuko eliza, gotikoa da (1281-1384), Palmako garrantzizkoetarikoa. Komentuko klaustro egitura ere gotikoa da (XIV-XV. mendeetakoa) eta oso ederra, gainera. Elizaren aurrealdea XVII. mendekoa da (1618-1700) eta Mallorcako barrokoaren gailurra den atari ikusgarria erakusten du.\nRamon Llullen hilobia, alabastroz egindakoa, 1487an zitzelkaturiko Francesc Sagreraren lana da. Sarkofagoak beatoaren irudi etzana erakusten du, bi aingurekin. Beheko zatian, zazpi tarte huts ikusten dira, habeen artean, zazpi arte luliarren irudi alegorikoak jasotzeko eginak.\nMonumentu historiko artistikoa.


Urteko azokarik oparoena - Debagoiena - Goiena.eus\nUrteko azokarik oparoena\nAitziber Aranburuzabala Juldain 2013-12-04 20:18\nDurangoko Azokaren 48. edizioa egingo du Gerediaga Elkarteak, bihartik domekara bitartean –abenduaren 5etik 8ra–. Eskozia izango da aurtengo herrialde gonbidatua; hango kultura eta hizkuntza propioa ezagutzeko aukera ekarriko du gurera. Argizaiola saria, berriz, William A. Douglass antropologo amerikarrak jasoko du abenduaren 6an, (Szenatokian 20:30ean), Euskal diasporaren inguruko ikerketa sakonak eta, orohar, euskal kultura bultzatzen egindako lana eskertzeko.\nHainbat dira aurtengo edizioak ekarriko dituen berrikuntzak, Azokaren izen ofizialaren aldaketa, horien artean: Durangoko Euskal Liburu eta Diskoen Azoka izatetik, Durangoko Azoka izatera pasatu da. Izen laburragoa den arren, antolatzaileen esanetan, zabalagoa du orain, esanahia. Era berean, Azokaren eremua inoiz baino hedatuagoa izango da: Landakotik San Agustin Kultur Guneraino zabalduko da, Zugaza zinema aretotik pasata.\nDebagoienetik ere uzta oparoa\n353 nobedade egongo dira aurten Landako Erakustazokan salgai: 226 liburu, 68 disko, 36 aldizkari, bost bideo eta bestelako 18 material. Asko dira Debagoienetik eramango dituzten lan berriak; horiez gain, aurrez argitaratutako askotariko produktuak eskuratzeko aukera ere izango dugu, Debagoienean dugun kultura sormen oparoaren erakusle.\nSortzaileak bertatik bertara\nAzoka saltoki hutsa ez denaren erakusle, aurtengoak, bataz beste, 130 ekitaldi eskainiko ditu: aurkezpenak, emanaldiak, tailerrak, hitzaldiak eta mahai-inguruak izango dira. Bailarako sortzaileek ere leku zabala dute egitarauan; hemen egunez-egun, hitzordu nagusienak zehaztuta.\nRuper Ordorikak zabaldu zuen, egubakoitzean, Plateruena guneko eskaintza. Bihar, eguena, abenduaren 5ean, Ikasleen egunean, berriz, Malenkonia, Oñatiko musika taldeak, udan kaleratutako Homo Homini Lupus diskoarekin irekiko du Ahotsenea, 12:00etan. Musikazuzenean standean izango da lana salgai.\nArratsaldeko 16:30ean eta Areto Nagusian, berriz, Intxorta 1937 Kultur Elkarteak, Consejos de guerra contra el clero vasco (1936-1944): la iglesia vasca vencida liburua aurkeztuko du; Julia Monje, elkarteko kidea, eta Anxo Fereiro Currás idazlea izango dira. Kultura elkartearen standean izango da salgai, besteak beste, aurten kaleratu duten Bergara 1936, gerra eta errepresioa dokumentalarekin batera.\nEgubakoitzean, abenduaren 6an, berriz, Manex Agirre aramaioarrak, beste lagun batzuekin, Hala Bedi. 30 Urte kolpez-kolpe, liburu-CD-DVDa aurkeztuko du, Areto Nagusian, 11:30ean. Gauean, 23:00etan eta Plateruenan, Arrasateko Arkada Social taldeak, Hil orduko bizi diskoa oinarri hartuta, kontzertua egingo du Iheskide taldearekin osatuz emanaldiko kartela.\nZapatuan, Azokaren ekuadorrean, abenduaren 7an, Jon Ander Ramos historialari arrasatearra hirugarren gunean izango da (14:30), Berrizko baserriak liburuarekin; ondoren, besteak beste, Aramaioko Txipi Omaetxeak hartuko du lekukoa areto berean, Eusebio Osa: belaunaldi baten lekukoa lana aurkezteko. Segidan, Kabi@ gunean, 16:00etan, Tabu Hitzaldiak ekitaldian, Marijo Deogracias, Antzuolako kazetaria, izango da, besteak beste. Eguneko hitzorduen zerrenda osatzeko aipatu behar, Emon bergararrek Konfeti Kolore lana eramango dutela 14:30ean Ahotseneara; eta Mireia Gabilondoren Amaren Eskuak filma erakutsiko dutela, Zugaza zinema aretoko Irudienea gunean, 18:00etatik aurrera.\nAbenduaren 8ko, azkeneko eguneko, egitaraua gainbegiratuta, hona hemen beste hainbat: Hemen poesia liburua eramango du Maite Toledok Elkar banatzailearen erakustokitik Ahotseneara (13:00); Saguganbaran izango dira Txatxilipurdikoak, Afrikaren bidaia txotxongilo emanaldiarekin (15:00), eta segidan, txotxongilo tailerra egingo dute toki berean.\nAipatutakoez gainera, musikarekin lotutako beste bi proposamen ere badira, biak ala biak, 15:30ean: Akelarre diskoarekin Arrasateko Los Galerna taldea Ahotsenean izango da eta Irudienean erakutsiko dute berriz, Bergarako Belceblues taldearen Road to Memphis dokumentala, sortzaileak ere han izango dira, zinema aretoko pantailan ikusitakoak, ikusleekin partekatzeko gero.\nINTXORTA 1937 Kultura Elkartea: Memoria berreskuratzeko elkartea.\nMAUKA MUSIKAGINTZA: Arrasateko musika ekoizlea.\nTALKA-GOSE: Arrasatekoak, Esne Beltza, Oreka TX eta Fermin Muguruzarekin.\nBADIHARDUGU: Deba bailarako euskara elkarteak.\nJ. K. IRIZAR: Oñatiarrak ekoiztutako lanak.\nEFARANTZAZU: Elizako liburu eta diskoak.\nMONDRAGON UNIBERTSITATEA: Askotariko hezkuntza argitalpenak.\nZortzi dira aurtengo Durangoko Azokak izango dituen guneaak. Honakoak:\nAzoka (1): Kulturen plaza da; askotariko 238 saltoki izango dira aurten.\nKabia@ (2): Kultura digitalaren plaza da; azken hilabeteotako teknologia proiektuak aurkezteko gunea.\nAreto Nagusia (3): Hitzaren plaza da; euskal kulturaren zabalkunderako gunea. Batez ere liburuak aurkeztuko dituzte han.\nSaguganbara (4): Txiki eta handien plaza da; familia osoari eskainitako espazioa. Landako plazako Elkartegian dago.\nPlateruena (5): Kontzertu handien plaza da eta, mokaduren bat ahoratuz, sortzaile eta bisitarien topaleku ere bai.\nAhotsenea (6): Sortzaileen plaza da eta bi espazio izango ditu: batean, autoreek euren lanari buruz berba egingo dute; eta bestean, zuzenean aurkeztuko dituzte musikariek lanak. Landako erakustazokaren eta Montevideo kalearen artean kokatutako karpa.\nIrudienea (7): Ikus-entzunezkoen plaza da. Euskarazko zinemagintzaren erakusleihoa, aurten Landakotik Zugaza zinema aretora eraman dute; hori horrela, aretoak 100 ikuslerentzako lekua izango du.\nSzenatokia (8): Arte eszenikoen plaza da, hau da, euskarazko antzerkigintzaren eremua. San Agustin kalean dago kokatuta; antzerki lanekin gozatu eta artistak bertatik bertara ezagutzeko gune paregabea da.\nAipatutakoez gainera, Azoka telebistaren gunea ere izango da.


Zuntz optikoa iritsi da - Irurtzun - Guaixe.eus\nZuntz optikoa iritsi da\nGuaixe 2018-09-14 09:24\nAlkatea Adamo enpresako ordezkariarekin.\nHerrian barnako sarea zabaldu da eta industrialdera eramatea aztertzen ari dira.\nInterneterako sarbide egoki baten abantailak dira esaterako: sarean itxaron gabe eta etenik gabe ibiltzea, online edukiak unean bertan eta definizio handian ikustea, tamaina handiko artxiboak azkar bidaltzea eta jaistea edo sarean eroso lan egitea. Horiek guztiak zuntz optikoarekin bermatuta gelditu dira Irurtzunen. Izan ere, Onena enpresa nafarrak eta Adamo telekomunikazio enpresa suediarrak, Irurtzungo Udalaren laguntzaz, herrian barna zuntz optikoko sarea jarri dute eta orain hura industrialdera zabaltzea aztertzen ari dira. Irurtzungo alkate Aitor Larraza Carrerak begi onez ikusi du azpiegitura berria ekarri duen eragile pribatuen (Onena eta Adamo) eta publikoen (udala eta Nasertic) arteko akordioa, herrian telekomunikazio azpiegitura garrantzitsua bermatzen duelako.\nAdamo landa guneetan zuntz optikoa zabaltzen eta kalitate handiko Internet zerbitzuak eskaintzen enpresa aditua da. 1.000 Mb-eko arteko abiadura eskainiko die enpresak irurtzundarrei. Hain zuzen ere, eskaintza horren berri zuzenean emateko aurkezpena egin zuen telekomunikazio enpresa suediarrak kultur etxean atzo. Eta ordutik zerbitzua kontratatzeko inskripzioak Kate Informatican egin daitezke (lehengo Martxueta liburu-dendan).


Amazon.fr - Fisika zientzialari eta ingeniarientzat. 1. bolumena (1.etik - 21.era gaiak) - Paul M. Fishbane, Stephen Gasiorowicz, Stephen T. Thornton - Livres\nFisika zientzialari eta ingeniarientzat. 1. bolumena (1.etik - 21.era gaiak) (Basque) Broché – 1 janvier 2014\nde Paul M. Fishbane (Auteur), Stephen Gasiorowicz (Auteur), Stephen T. Thornton (Auteur) & 0 plus\nIrudian egungo bizitzako objektu eta gertaera arruntak ageri dira: aerosorgailuak, bizikleta, tximistak, burdinolan gori-gori jartzen den altzairua, gauean ikusten ditugun izarrak... Haietako batzuk garapen teknologiko handiko tresnak dira; beste batzuk, berriz, naturan betidanik ikusten diren gertaerak. Baina haiek oro fisikaren hizkuntzaz deskriba ditzakegu. Haietan, izan ere, fisikaren printzipioak eta aplikazioak biltzen dira; liburu honetan jasoak eta ondo azalduak aurkituko dituzun printzipio eta aplikazioak, hain zuzen. Mekanika newtondarrak, esaterako, izarren higidura deskribatzen du, eta bizikletaren higidura eta azelerazioa ere bai; burdinolako altzairuaren goritasuna termodinamikak azaltzen du, eta altzairu gori-goriak igortzen duen argi gorrixkaren jokaera, optikak; elektrizitatearen eta magnetismoaren ideiak nahitaezkoak dira tximistek eta aerosorgailuek sortzen duten energia deskribatuko badira; eta azken horiek daramaten elektronika fi sika kuantikoaren printzipioen mende dago, hots, azken hamarkadetako gure gizartea eraldatu duten printzipioen mende. Liburu honetan zehar, zure eguneroko bizitza azaltzen duten fi sikaren printzipioak esploratuko dituzu!\nEditeur : Universidad del País Vasco; Édition : 1 (1 janvier 2014)


Fagor Arrasatek "produktibitate maila altuko" ebaketa linea hornitu dio Alemaniako Flachstahl Werl enpresari - Arrasate - Goiena.eus\nFagor Arrasatek "produktibitate maila altuko" ebaketa linea hornitu dio Alemaniako Flachstahl Werl enpresari\nMaialen Regueiro 2019-08-02 12:32\nFagor Arrasatek jakinarazi du, bobinen flexatzea duen hirugarren luzetarako ebaketa linea hornitu diola Alemaniako Flachstahl Werl enpresari. Linea honen berezitasuna da, "azken teknologia eta automatizazioez hornituta" dagoela.\nLineak dituen berezitasunei esker, "produktibitate maila altuak eta gainazaleko kalitate estandarrik zorrotzenak lortzen ditu". Horrez gain, linea honek "0,3tik 6 milimetroko neurrira bitarteko lodiera duen material delikatuekin egin dezake lan".\nFlachstahl Werl enpresa alemaniarrak, "sentsore sistemari esker, kadentzia altuetan materiala prozesatu eta mozteko aukera izango du, automobilgintza merkatuak eskatzen duen kalitatea bermatuz". Horrez gain, linea honek, "eskuz egin beharreko lanak asko gutxitzen ditu, langileen ergonomia eta segurtasuna hobetuz".


ARANZADIKOEKIN: ASTROAK ETA HAIEN MUGIMENDUAK AZTERTZEN - - Karkara.eus\nARANZADIKOEKIN: ASTROAK ETA HAIEN MUGIMENDUAK AZTERTZEN\nORIO HERRI IKASTOLA 2019-10-31 14:29\nDBH1en Natur Zientziatan erronka dugu. Galdera nagusi baten inguruan ikerketan gabiltza: Kazakhstan-go zerua Euskal Herrikoaren berdina izango al da gaur gauean?\nGaldera horri erantzuteko hainbat eduki eman ditugu azken boladan: Unibertsoaren osagaiak zein diren, Lurrean atzematen ditugun hainbat fenomeno nola sortuak diren (Ilargiaren faseak, mareak, eklipseak, urtaroak, gaua-eguna)...\nAtzo, urriaren 30a, Virginia etorri zitzaigun gelara. Bera Astronomoa da eta Aranzadiko ikerlaria. Gure jakinmina asetuz, hainbat gai jorratu genituen ordubeteko tailerrean. Terraplanisten teoria okerrei ebidentziatan oinarritutako kontra-argudikoak bilatzea izan zuen ardatz saioak. Izan ere, azken aldian Lurra laua dela uste dutenen teoriak ugaltzen ari omen dira interneten. Uste ustelak espazio estaziotik ateratako argazki ederrekin (ikus Donostiako badiari joan den astean ateratakoa), ipar izarraren, ilargi faseen eta mareen gertaeren ebidentziekin uxatu genituen. Horretaz gain, konstelazioak desberdintzen eta espazio estazioko bizimoduari buruzko xehetasunak eman zizkigun Virginiak.\nIkasitako guztiarekin, Kazakhstan-go zerua deskribatzera goaz orain! Mila esker, Virginia!


PAG 4/14 - TOTAL 162 Jabetzak\napartamentua - Burgos (Barrio cortes) , Eraikitako azalera 88m2, 2 Gelak, 2 bainugelak, Kanpoko guztia.\napartamentua - Burgos (Centro) , Eraikitako azalera 65m2, 2 Gelak, 1 bainugelak, Igogailua.\npisu - Burgos (Gamonal) , Eraikitako azalera 74m2, 3m2, 4 Gelak, 1 bainugelak, Igogailua.\napartamentua - Burgos (Villas de arlanzon) , Eraikitako azalera 64m2, 2 Gelak, 1 bainugelak, Igogailua, Kanpoko...\npisu - Burgos (Centro) , Eraikitako azalera 80m2, 1 Habitacion , 2 bainugelak.\netxea - Burgos (Villatoro) , Eraikitako azalera 322m2, 1180m2, 5 Gelak, 2 bainugelak.\npisu - Burgos (Fuentecillas) , Eraikitako azalera 80m2, 5m2, 3 Gelak, 1 bainugelak, Igogailua.\n100.000€ - 450€/hilabetea\nBulegoa - Burgos (Centro) , Eraikitako azalera 92m2, 2 bainugelak, Igogailua, Kanpoko guztia.\netxea - Montorio , Eraikitako azalera 152m2, 5 Gelak, 2 bainugelak, Kanpoko guztia.\nHiri-lurra - Ibeas de Juarros , 2000m2.\n112.000€ - 500€/hilabetea\napartamentua - Burgos (Villimar) , Eraikitako azalera 52m2, 3m2, 1 Habitacion , 1 bainugelak, Igogailua.